
CONSPECTVS CODICVM 



QVI IN HOG OPVSCVLO DEMONSTRANTVR 



I. Opera aetate Patrum composita. 

Codices Augustiniani : Umicers. Pad, 4490, Parisini, i994y 
4989. (Praemittitur Confessionum exemplaris perditi demons- 
tratio.) — Codex Ambrosianus : Par. 4 Sol. — Codices Grego- 
riani : Par. 4617, 3IS40 [2249]. — Codex biblicus : Par. 590. 

— Codex Flauii losephi opera exhibens : Par. S0S4, — Duo 
Petrarcae breuiaria notantur. 

II. Opera post saeculum VI composita. 

Codex Isidori : Par. 159S. — Codex de Siciliae chronicis 
Pontificumque Romanorum historia exhibens uaria : Par. 
S450. — Codices Scholasticorum scriptorum opera exhibentes : 
Par. 2SS9 {34S3), atque Par. 4641 et 2S40 supra demonstrati. 

— Codex Abaelardi et aliorum epistulas exhibens : Par. 29 2o. 



DE PATRVM 

ET MEDII AEVI SGRIPTORVM GODIGIBVS 

IN BIBLIOTHECA PETRARCAE OLIM COLLECTIS 



Gum in libello qui inscribitur Pilrarqite et VHumanisme biblio- 
thecam tanti uiri, quantum facultas nostra tulit, instaurare conati 
essemus et antiqua scrlpta, quibus ad litterarum doctrinaeque 
fontes aperiendos Petrarca usus esset, enumerare tentauissemus, 
dignum quoque nobis uisum est similes indagationes de Patribus 
institui. Totam enim antiquitatem complexus est Franciscus, nee 
ueterum modo Roinanorum libros, sed ecclesiasticos etiam aui- 
dissime quaesiuit. Minore quidem diligentia aut industria in 
scriptoribus mediae, quae dicitur, aetatis uersatus est, et omnia 
fere quae temporibus illis latine composita fuerunt foeda barbarie 
Inquinata fuisse iudicauit. NonnuUa tamen huiusmodi scripta 
inter libros eius paulatim, ut fit, accesserunt. Has itaque omnes 
clarissimi quondam thesauri reliquias a nobis passim disquisitas 
in unum coUigere ac demonstrare statuimus, atque nonnullo- 
rum uoluminum adhuc latentium uestigia quaerere, ut index 
ecclesiasticae et recentioris partis huius bibliothecae consti- 
tueretur. 

Aetate iamdudum certe firmata sacras litteras Petrarca tractare 
coepit. Poetas quidem omnes el historiae philosophiaeque scrip- 
tores antiques, a pueritia in deliciis habitos, iam e longo tempore 
in familiaritatem receperat, cum Patres eo tempore aut omnino 
non legerat, aut leuiter attigerat. Locum et tempus, quibus pri- 
mum codicum sacrorum copiam quaesierit, baud dubie perci- 
piemus, si paululum in mente tenuerimus epistulas abeoscriptas 
cum, Valle Clausa in perpetuum relicta, Mediolani sedem po- 
suerat. Annis enim 13S3 sequentibusque in ea ciuitate ad Ambro- 
sianam ecclesiam habitabat priuatoque sacerdotum in tabulario, 
quod archiuum ecclesiae dicebat*, frequens uersabatur, ruri 



1. Ve Vita solitaria, II, 6, 1 {Opera, Basileae, l58i, in-fol., p. 275). 

uero Garegnanensibus monachis, qui libros in monasterio non- 
nullos habebant, familiarissime utebatur. Seu igitur piis amicis 
instigantibus, seu fide sua Christiana, paulisper iamdiu debilitata, 
nouis meditationibus reuirescentej ad litteras sacras animum 
uertit. 

Geterum epistulis amplissimis amico Francisco Nellio Floren- 
tine recentem aflFectum aperit : « Legi, ait, quae delectabant, 
« lego quae prosint. Hie mihi nunc animus est (immo uero iam- 
« pridem fuit, neque enim nunc incipio), neque uero me id ante 
.« tempus agere coma probat albescens. lamque oratores mei 
« fuerint Ambrosius, Augustinus, Hieronymus et Gregorius, phi- 
« losophus mens Paulus, poeta Dauid. . . »*. Ex his uerbis simili- 
busque, quibus referendis non locus est, facile suspicamur quo 
ardore quaue diligentia libris Patrum abhinc bibliothecam suam 
ornauerit, praesertim cum in hac materia studium eius singulare 
satis compertum habeamus. 



I 



Opera aetate Patrvm composita. 

In operibus Petrarcae si Graecorum Patrum nomina quaesie- 
rimus, fere nullum eorum commemoratum inueniemus. Antonii 
quidem eremitae uita a S. Athanasio scripta inter armarii diui- 
tias designatur^, cum S. loannis Chrysostomi opusculis duobus 
« deuotissimis libellis, » ut ait, « quorum alter De reparatione 
lapsi, De compunctione cordis alter inscribitur^j) S. uero Basilii 



1. Fam, XXII, 10 (Of. Petrarque et VHumanisme, Parisiis, 1892, p. 53). V. etiam 
Ep* ad post. « Sacris litteris delectatus, in quibus sensi dulcedioem abdilam, quam 
« aliquando coQtempseram...» Sen. VIII, 6, de Augustini Conf. : «Is liber me mutauit 
« eatenus, non dico ut uitia prima dimitterem (quae uel hac utinam aetate dimiserim !) 
« sed ut ex eo sacras litteras nee spernerem, nee odissem, immo uero me paulatim 
« horror ille mulceret, et inuitas aures recusantesque ad se oculos traheret.» (Op. 840). 
Addere testimonia facile licet. 

2. Profertur non tantum in Sen. VIII, 6, sed in Fam. IV, i, in libro I De otio relight 
in Vit. sol. II, 1, 1 ; 11, 4, 4. 

3. Sen. VIII, 6. Citatur loannes in dial. I De uera sapientia (Op. 326) et sexies alibi 
nominatur. 



IN BIBLIOTHECA PETRARCAE. 11 

apud ilium nil nisi nomen et uirtutes innotuerant\ neque am- 
plius de S. Gregorio Nazanzeno dici potest^. De Eusebii chro- 
nicis et uita S. dementis papae e graeco translatis mox dicemus. 
Haud quidem mira uidetur tanta graecarum litterarum raritas, 
cum solum latinis testimoniis aut translationibus illas nouerit'. 
Tres inter Latinos clarissimi Patres, aliquid latinitatis aureae 
redolentes, cariores habuit : SS. Hieronymum, Ambrosium, Au- 
gustinum. Augustinum quidem, cuius operibus plerisque sine 
dubio potiebatur*, tot locis laudauit, inprimis in Secreto^ ut opti- 
mum exemplum eligere nesciamus. His tamen uerbis, quantum 
humanioribus litteris Augustinus claruerit, satis proclamauit : 
« Augustinum... non solum familiariter illis [gentilium libris] uti 
« non puduit, sed ingenue etiam fateri se in libris Platonicorum 
« magnam fidei nostrae partem inuenisse, et ex libro Giceronis, 
« qui uocatur Hortensius, mutatione mirabili ab omni spe fal- 
« laci... auersum... uirum ineffabilem dignumque quem Cicero 
« ipse pro rostris laudet cuique publico grates agat, quod inter 
« tam multos ingratos unus uelit esse gratissimus I uirum ma- 
« gnifice humilem..., non qui alienis plumis ornatus auctoribus 
« insultet, sed qui iam Ghristianae religionis fluitantem pup- 
« pirn inter haereticorum scopulos agens, praesentisque magni- 
€ tudinis sine arrogantia sibi conscius, ueritatem primordiorum 
« suorum et adolescentiae rudimenta commemoret et doctor 
« tantus Ecclesiae non erubescat ducatum Arpinatis hominis, 
« licet alio tendentis. Gur autem erubesceret? Nemo dux sper- 
< nendus est, qui uiam salutis ostendit. Quid ergo studio ueritatis 
« obesse potest uel Plato uel Gicero, quorum alterius schola fidem 



1. Vit, sol. I) 1 , 2 : « Magnus ille Basilius librum paruum de solitariae uitae laudibus 
« inscripsit, de quo praeter titulum nihil teneo ; et quod ilium in uetustissimis codicibus, 
« sic interdum Petri Damiani opusculis insertum uidi^ ut dubium me fecerit an Basilii 
« esset an Petri » (Op. 226). 

2. ViLsolM, 3, 6; II, 10, 6. 

3. V. P. et VHumanisme, cap. viii. 

4. Circa sexagies citatur in epistulis seu [Familiaribus, seu Senilibus, nee raulto 
minus in ceteris operibus. (V. praeterea P. et VHumanisme, p. 130, et indicem sub 
nomine Augustini.) Exempli causa, De uera religione allegatur in Sen. II, 1, iu Z)e 
otto rel. I {Op. 295), in Iniiect. contra med. IH [Op. 1106), etc.; liber De paeni-. 
tentia, in Sen. VIII, 6; liber De Trinitatef in Sen. V, 1; Quaestiones diuinae, in Sen. 
II, 1, etc. In. Op. 966, « uir inaccessibilis » dicitur. — Longius procurrere non decet :^ 
de codicibus in opusculo nostro agitur, non de Petrarcae studiis. 

« ueritateraque non modo non impiignat, sed docet et praedicat, 
« alterius libri recti ad illam itineris duces sunt?* )> Auctorem 
ergo summum in omnibus tenebat Augustinum et ultro in me- 
dium proferebat, cum ueterum doctrinam et optimarum artium 
studia tueri instituebat^. 

In publicis quae nunc patent bibliothecis ante omnia a doctis 
quaerendum uidetur Confessionum, exemplar quo Petrarca usus 
est; nam inter libros eius nuUus fortasse carior, nullus scholiis 
pretiosior fuit. A patre Dionysio de Burgo S. Sepulcri, ad iuue- 
niles impetus contrahendos, anno 1333 ParisiLs do no acceperat, 
quem semper postea secum deuotissime tenuit. Gum Montem 
Ventosum in Prouincia fratre comitante ascendit, librum in sar- 
cinula tulit, utque primum in summum iugum peruenit, aperto 
uolumine, Augustini locum legit effiCacium sententiarum plenum 
et animi motibus tum aptissimum^. Multis deinde post annis, 
opus tarn carum animisque saluberrimum saepe transcribi iussit 
ad fratrem aut amicos mittendum*. Proprium uero exemplar, 
quod tota uita secum habuit, aetate iam ad senectutem uergente, 
amico carissimo Ludouico Marsilio, monacho Florentine ordinis 
S. Augustini, uiuus detulit. Epistula qua donum manifestauit, cum 
in editionibus deprauetur nonnulUs mendis, hie uidetur afferenda : 

< Libellum tibi, quem poscis, libens dono donaremque liben- 
« tins, si esset qualis erat dum eum adolescenti mihi donauit 
« Dionysius ille, tui ordinis sacrarum professor egregius littera- 
« rum etundique uir insignis, indulgentissimus pater mens; sed 
a ego cum et natura forsitan et aetate tunc uagus, quod mihi 

i. Fam, II, 9 {ad Iac» de Columnat a scriptore, ut nobis uidetur, retractata). 
Lectiones aliquot eruiraus ex codice Par. 8568, f. 22'. Fracassettiana editio, praecipue 
circa finem huius epistulae, erroribus abundat. 

2. De Augustinianis studiis tempore renasceatium litterarum instauratis, v. K. Burdagh 
ia Centralhlatt filr Bibliothekswesen, VIII, 1891, p- 326 et 454. 

3. « Visum est mihi Confessionum Augustini librum charitatis tuae munus inspicere, 
a quem et conditoris et donatoris in memoriam seruo habeoque semper in manibus ; 
« pugillare opusculum, perexigui uoluminis sed infinitae dulcedinis, aperio, lecturus 
« quidquid occurreret... » (Fam. IV, i). 

4. AdGerardum fr. (Fam. XVIII, 5); ad Donatum Apenninigenam {Sen, VIII, 6). De 
Confessionum lectlone, haec inspice inter multa : « Ubi nee fallere unit quisquam 
« nee falli potest [in Paradiso], unde deuia uitae meae erroresque cernentem [Augusti- 
« num] misereri arbitror, praesertim si adolesce7itiae suae meminit..., inde mihi 
<f fauet, inde me diligit » {Fam, IF, 9). « Multum tu, dum corporeo carcere claudebaris, 
« huic sirailia pertulisti..., passionum expertarum curator optirae » {Seer,, pr.; Op, 331). 

a periucundus et materia et auctore et paniitate sua pugillaris 
« esset atque ad ferendum habilis, saepe per omnem ferme Ita- 
« liam Germaniamque circumtuli, ita iit iam prope manus mea et 
« liber unum esse uiderentur, sic inseparabiles uisu perpetuo 
« facti erant. Dicam rem mirabilem, ut sileam lapsus fluminum 
« ac terrarum, semel mecum ad Nicaeam Vari sub fluctibus maris 
€ fuit actumque erat haut dubie, nisi utrumquepraesentipericulo 
« Ghristus eripuisset*. Sic eundo et redeundo mecum senuit, ita 
« ut iam senex a sene sine ingenti difficultate legi nequeat, et 
« nunc tandem ab Augustini domo digressus ad eamdem redit, 
« nunc quoque tecum peregrinaturus, ut reor^.» 

Hie codex nunquam satis desideratus et baud dubie scholiorum 
secretissimarumque sententiarum in margine plenus, his signis 
agnosci possit. Pugillaris est, ut uerbo Petrarcae ipsius utamur, 
perexiguique uoluminis, et in prima aut secunda pagina duo 
uepsus habet in cadendo consonantes : 

Hanc celer ad fontem dcserta per arida pergat, 
Quisquis eget lacriinis quibus impia crimina tergal^. 

Bandinius quidem Laurentianum codicem saeculi XIV demons- 
trat, a nobis non adspectum, cum Confessionibus uaria Patrum 
opera continentem (inter quae loannis Ghrysostomi librum De 
reparatione lapsi), cuius in principio distichon legitur* quique e 
Petrarcae amicorumue exemplaribus uidetur manauisse. Poetae 
autem nostri codex nunc in bibliothecis inter tot uulgatissimi 
operis exemplaria latet, non sine litteratorum plausu in lucem 
eruendus. 

Confessionum Augustini defectum nonnulla saltem apud nos 
eiusdem uenae opera supplent. Codicem Ciuitatis Dei in biblio- 



1. Gf. Fam., V, 3, et Rer. mem. IV, 7 {Op. 486). 

%. Sen. XV (XIV), 7; Op. 939. De Marsilio, v. NomT ^Wiederbelehungt ed. noua, 1. 1, 
p. 191-194, et ultimara epistularum Sine titulo {Op. 732), quae haud dubie huic attri- 
buenda est. 

3. Sen. Vni, 6 {Op. 840) : « Poteris si placebit... unum ex his quae olim libris ipse 
« meis scholastica curiositate praeseribere solebam, meum distichon in primordio eius 
« [Ubri] apponere. » Sequuntur uersus. — Tria huius generis disticha in codice Vergi- 
liano Bibl. Ambrosianae leguntur (v. P. et VHum., p. 119, correct, p. 426). 

4. Cat: Bibl. Laur., t. I, p. 27. Codex Plut, XII, 25 signatur. Bandinius uersuum 
auctorem non cogaouit. 

thecaPaduanae Uniuersitatis deteximus sub a° 1490, quiscriptura 
gallica, ut uidetur, saeculo XIII exeunte confectus est. Constat 249 
semi-foliis membranaceis*, gemina columna dispositis ornatuque 
modico^. In paginaesecundaesuperioremargine, uersus leguntur 
manu Francisci notissima script! : 

Urbs eterna Bei, solidis subnixa columpnis, 
Hunc fore signiferum de tot sibi cernit alumpnis. 

Ex huius consuetudine uersus elaborati sunt, si ualet apud nos 
epistula iam prolata, qua se eiusmodi subscriptiones fatetur 
usurpasse. In priore autem pagina subscriptio altera apparet, 
quam dissimili manus Petrarcae scriptura aratam dicet quisquis 
primo adspectui fidem habebit : Anno Domini m. iiij ^. xxv, 
mense fehruario in Auinione, emi istum librum de ciuitate Dei 
ab exequutoridtcs domini Cinthii cantoris Turonensis^ pro pretio 
— florenorum xij\ Nequaquam mirum est, si haec scriptura cum 
not a Petrarcae manu discrepat; tempore enim iuuenilium anno- 
rum exarata est, neque ulla linea turn ab eo scripta remanet. 
Ceterum non tam longe dispares iudicabuntur, si attentius pers- 
pexeris, tum singularum litterarum, turn compendiorum ductus, 
lamque de palaeographica ratione et de Petrarcae commoratione 
in Auenione anno 1325, opuscule separate disquisitionem institui, 
ex qua, nisi fallor, concludere licet hoc emptionis testimonium 
manus Petrarcae specimen antiquissimum praebere*. 

Paucis quidem adnotationibus codex exornatur*^, summarii 
modo dispositis et res aut sententias operis breuissime stringen- 



1. Codices omnes in opusculo nostro demonstrati membranacei suDt; materiae igitur 
mentio postea non fiet. 

2. Mensura 320 x 220 mill, constat. Fuit quondam monasterii Augustinianorum Pa- 
duani, ut mihi humanissime communicauit uir doctissimus Girardi, Universitatis biblio- 
thecae praefectus. 

3. De cantore illo Turonensis ecclesiae, qui Auenione tunc obiisse uidetur, nulla alibi 
fit mentio. 

4. V. Une date nouvelle de la vie de P., Toulouse, 1890 (ex Annales du Midi 
ab Ant. Thomas redactis), et cf. Mazzoni, in Rivista crit, delta lett. ital., anno VI, 
p. 38. Disquisitio doctorum assensum habuit ; cum uero Paduanus codex inter nostros 
prorsus singularis sit, aliquod discrimen his uerbis significare volumus : in scholiis 
huius codicis plerisque manus Petrarcae agnoscenda nobis uidetur, in scholiis autem 
ceterorum codicum manus est Petrarcae. 

5. Manus altera, sed ignota, multis adnotatiunculis et signis se profert. 

tibus. Roinanae antiquitatis, in qua Citdtas Dei multa est, 
nomina praecipue sub oculis legentium in margine afferuntur 
aut scholiis illustrantur. Quae res clarior fit exemplis : Fol. 29 (in 
lib. Ill, cap. 28 : «Una uero [urbs]... tota iussa est trucidari »), 
Videtur fuisse Sulmo, ut narrat Floras in J)ello Marii et Sille, 
F. 30' (IV, 1 : «Romae natus et educatus »), AHM legitur quod 
Varro fuit natione Narbonensis\ F. 31 (IV, 5), Hoc gestum fuit 
Spartago gladiatore duce, secundum Florum. F. 51' (VI, 9), Hie 
aperit que fuerit intentio et opinio Varronis de diis.,. 

Aptiorem legenti delectationem adnotatio affert, tempore 
posteriore adiecta, in uno locomm quibus Augustinus Imperii in- 
clinationem deplorat, f. 32 (IV, 7 : « Romanum Imperium afflictum 
est potiusque mutatum ») : Nunc in anno i542 afflictum re, etsi 
nan nomine mutatum, et annichilatum est*. Hoc enim anno in 
Italia Germanici Imperii dignitas in dies minuebat resque Roma- 
nae lapsu grauiore ruebant, quod hie epistula metrica dementi VI 
papae nouissime create dedicata, Urbis sicut uiduae, Pontifice 
et Imperatore maritis suis simul priuatae, lamentabatur'. Fortasse 
adnotationem in Valle Clausa scripsit, hoc anno 1342, ciim Nico- 
lai Rentii tribuni nunquam antea uisi colloquiis Auenionensibus 
animus totus arderet. 

A capitulo septimo libri XII ea quam putamus Francisci manus 
rarior fit : uarias aliquas lectiones, ut solet, ponit scribaeque ne- 
glegentiam resarcit. Tarn paruam uero adnotationem admittit Pa- 
duanus codex, quanquam frequentibus locis in Petrarcae operibus 
Ciuitas laudatur*, ut aliud elegantiusque forte exemplar, quo ae- 
tate iam firmata potissime usus sit, ilium habuisse credamus. 



1. Errat Franciscus in nomioibus, cum in mente habeat S. Hieronymi uerba, Ad Eus, 
Chron. ad a. 4935, de Varrone Atacino. 

2. Cf. adnotationem in folio 37 (IV, 29 : « Significatum est Martiam gentem, id est Ro- 
manam, nemini locum quern teneret daturam ») : Istud presagiwn cito euanuit, 

3. ... Sic me fregere labores 

Assidui loDgusque dolor uiduumque cubile, 
Coniugibusque orbata domus. 

Cf. ZuMBiNi, Studi sul Petrarca (P. e Vlmpero)^ Neapoli, 1878, p. 189 sqq. 

4. Nonnunquam opus nominatur « liber civitatis aeternae» seu « liber caelestis rei- 
publicaen (ex.gr., Contra med. III; Op. 1103 et 1106J. In epistula qua mortis a Catone 
sponte sumptae Giceronis excusationem uituperat : « Illam, » inquit, « sententiarum re- 
« pugnantiam quamuis ab ineunte aetate perpenderem, tamen uerecundius asserebam, 

Geteri etiam Augustiniani codices ad huius uitam perspicien- 
dam nobis aliquid conferunt. Parisinus 1994, saeculo XII scrip- 
tus semifoliisque 195 constans*, Commentarium continet in L 
Psalmos posteriores scriptamque huius manu adnotationem in 
fine habet : Emptus Rome i557. ISmartij. Anno 1336, mense 
decembri, poeta Auenione profectus erat, Latium petens, et, cum 
apud familiam de Columna in Capranioensi castelio aliquot dies 
permansisset, Urbem tamdiu suspiratam primum intrauerat 
ante diem 6 martii,ut in alio codice nota quaedam ab ipso exarata 
docet ^. Diebus j^ost nonnullis, Augustini codicem emit et postea, 
die 21 martii, quosdam uersus solutae orationis de peccato et 
contritione in ultima pagina descripsit'. 

In margine adnotationes Petrarcae manu scriptae rarissimae 
apparent, solumque ad prooemium operis et ad commentaria 
psalmi 103 (fF. 18 sqq.), psalmi 118 (ff. 60' sqq.) psalmorumque 119 
et 120 (ff. 93 sqq.) glomerantur. Verba autem in omnibus locis 
sparsa Petrarcam totum opus legisse demonstrant, quod minime 
mirum de maximo Dauidicae poesis aestimatore iudicabitur. Ad- 
mirationem non minorem his uerbis declarat : Elegantissime et 
piissime, Diuine et elegantissime, et similibus*. Litteratus quidem 
homo Augustini textum cum uersu quodam Vergilii confert (f. 19') 
et cum Macrobii locis (fF. 20 et 97). Sententiam pulchram in 
psalmo 119 laudat (« Quicquid finem habet breue est ») et addit : 
Quid enim est diu in quo est aliquid extremum? Tullius (f. 93'). 
Alio loco aliquid singulare de grammatica obseruat : Miror hanc 
difflcultatem, cum excussorum potest esse genitiuus ab excussus 
et ab excussor (f. 112'). At psalmos commentariaue legit non tarn 
ad ingenii uoluptatem quaerendam quam ad fidem firmandam 
praeceptaque doctrinae christianae sui iuris facienda, quod facile 

* —   — _^.^— _^_^___^_— _  

« donee ciuitatem Dei Augustino duce ingressus animaduerti opinionem meam illiuB 
« auctoritate firmari. Leges ilium Augustini locum ; est autem magni operis libro prime 
« baud procul a fine [= I, 27]... quamuis pluriformiter utrinque suppresso Ciceronis 
« nomine » ( Vai\ 33). 

1. 395x^70 mill. Initiates litteras ornatas exhibet. Ludouici XIV tempore iter^im 
conglutinatus est, ut scutum et adspectus indicant. 

2. Par. 4611. De peregrinatione, of. Koertino, Petrarca*8 Lehen und Werke^ Lipsiae, 
1878, p. 112, et P. et VBumanisme, p. 38. 

3. In nostris FacsimiUs de V4criture de P., Romae, 1887, tabula IV, n. 1 (cf. p. 33), 
uersus delineati sunt a sole. 

4. In Contra med. HI {Op. 1105), commentarium citat in ps. 126 et 146. 

uidebis, si uerba quaedam margini adscripta tecum reputaueris ; 
Audi et noia. Lege memoriter et cum effectUy et similia^ 

Idem Commentarium integerrimiim in uetustissimo Parlsino 
1989 seruatur, nunc duobus uoluminibus constante permagais 
et bibliothecae Petrarcanae certe amplissimis, quorum alter 228, 
alter 167 semifoliis constat*. Nostro quidem iudicio , saeculi xi 
latam claramque scripturam exhibet'; initiates litterae coloribus 
eximiis depictae sunt. Rarior tamen in margine, et tantum breuis- 
simis uocabulis signisue appositis, nota manus apparet, seu com- 
muniora exemplaria ad lectionem praelata sunt, seu antiquitas 
chart ae pergamenae scrip turaeque maiestas nimiam ueneratio- 
nem pepererunt^. In prima uero pagina, quae uacua fuit, stat haec 
pretio^a Petrarcae memoria : Hoc immensum opus donauit michi 
uir egregVus dominus Johannes Boccacij de Certaldo poeta nostri 
iemporis. Quod de Florentia Mediolanum ad me peruenit 4SSS^, 
A prills 40''. 

Magnificum illud donum ut recepit, gratias Boccacio suo 
statim per litteras egit, quarum singulae partes conspectu codicis 
nostri mire confirmantur : « Beasti me munere magnifico et in- 
<£ signi... Opus immensum, quod uulgo tres in partes apud quos- 
« dam plurifariam diuisum multis et magnis uoluminibus conti- 
« netur, et totum uno uolumine compTehensum et a te mihi trans- 
«'missum laetus atque stupens suscepi... Nemo ex amicis ilium 
« sine admiratione respexit, cunctis una uoce testantibus nun- 
ct quam se librum tanti corporis uidisse, quod de me ipse profi- 
oc teor, rerum talium baud ultimus inquisitor; nee mole litterarum 
« quam sensuum ubertate mains opus... Et libri decor, et uetus- 

« tioris litterae maiestas, et omnis sobrius accedit ornatus*. » Qui- 

, 1 .  •  — — — — — 

1. Foliis 9, 94, 96', 97, etc. 

2. 600 X 390 mill. Ludouico-Philippo regoante conglutinatus est; at multo prius re- 
cisi margines et frontes inauratae sunt. 

■3. Certa manus ff. 65, m, 66', 68, 142', 143, 208, prioris uoluminis; ff. 8, 18', pos- 
lerioris. 

4. In Facsimiles supra citatis, tabula IV, n. 3. Mentionem loannis cuiusdam, in 
calce, cum sit atramento euanido, medicamine eftiam cbiroico adhibito, uix suspicamur. 
— Nullo Patrum Boccacius, ut Augustino Petrarca, duce usus est; Augustinum qui- 
dem maximosque Patres nonnunquam laudauit, multo tamen rarius quam Petrarca. 
Maiorem rursus numerum medii aeui scriptorum in manibus uidetur babuisse. Gf. dis- 
quisitiooem plane absolutam Attilii Hortis, in Studj sulle opere latine del Boccaccio, 
Tergesti, 1879, p. 475 sqq. 

5. Fam. XVIII, 3. 

bus tain pressis taraque exactis uerbis melius demonstrari codex 
nullo modo poterat. ^ 

Hos duo codices Augustiniani commentarii, quorum alter mau- 
cus, ut saepe fit, alter integer est, Mediolanensium ducum biblio- 
theca in Gastello Papiensi congregata saeculo XV possidebat. 

Quod inuentarii uerba anno 4426 descripta satis decent*; idem- 

< 

que, ut semel dicamus, obseruari potest de codicibus fere omni- 
bus in opuscule nostro praestrictis^ 

Opera autem Ambrosii baud multa inter codices nostros 
remanent. Nostro tamen iudioio non ambigitur num Epistulas sal- 
tern Patris doctissimi, Mediolani certe tractatas, Petrarca sibi 
parauerit^ Opuscula etiam eius uaria, quorum inscriptiones ignp- 
rantur, a Francisco Bruno Auenione mandata iisdem temporibus 
recepit*. Deinde tarn familiariter in scriptore uersatus est, ut li- 
brum De moribiis Brachmanorum, Ambrosii nomen prae se fe- 
rentem, adulterinum dicere non dubitauerit : « Licet, inquit, non 
plene mihi redoleat Ambrosii stilum, inter Ambrosii tamen libros 
medius est ingenti quodam'et uenerabili et uetusto uolumine li- 
brorum eius, quod in archiuo Ambrosianae Mediolanensis eccle- 
siae custoditur; quantum sane baud fortuitis suspicionibus augu- 
ror, non Ambrosii, sed Palladii liber est^> 

Pauca Ambrosii in Parisino 4151 coUecta reperire potuimus. 



1. Id Gastello Papiensi numerls 495 et 494 signati erant. 

2. Texlus inuentarii colligitur in P. et VHumanisme, p. 88-89. Tam autem Petrarcae 
codicum sortem prospexit uir unicus Leopoldus Delisle, pretiosissimo ad nostrum ar- 
gumentum capitulo in Cabinet des mss.y t. I, p. 138-140. 

3. Passim epistulae afferuntur, in Sen. XVI, 9; Vit. sol. II, 6, 1 {Op. 275); Contra 
Gall. (Op. 1075); etc. Atproferre malumus illaraanu Francisci penitus transcripta in Par, 
77^0, f. 91, ubi Quintilianus de usu dictandi loquitur {Inst. or. V, 19) : « Ambrosius 
« epistola 38^. Non enim dictamus, inquit, omnia et maxime noctibus , quibus nolumus 
n aliis graues esse et molesti, tum quia ea que dictantur impetu quodam proruunt et pro- 
u Huo cursu feruntur... Apostolus quoque Paulus sua, inquit, scribebat manu. Sic ipse 
u ait : Mea manu scrips! nobis. Hie propter honoriflcentiam, nos propter uerecundiam. » 
Qui uersus, ad Petrarcae usum iam cognitum leuiter pertinentes, scripturam aetatis 
suae Mediolani actae exhibent. 

4. u Pro libro... beatissimi patris atque olim hospitis mei Ambrosii gratias ago. v 
(Sen. VI, 3; Op. 808). 

5. Vit. sol. II, 6, 1 (Op. 275). Cf. de eodem Palladio, II, 10, 8 (Op. 290), et Sen, 
II, 4. Editores Maurini opusculum in appendicera reiecerunt. (Apud Miqne, Patrol., 
t. XVII, c. 1133-46.) 

Codex parui uoluminis est, 58 semifoliis solum conditus, sae- 
culo XIV iam prouecto et fortasse Petrarcae impensa confectus*. 
Paginae uno tenore scriptae sunt. Rubricae autem inueniuntur 
sequentes : F. 1, Sancti Ambrosii Mediolanensis episcopi de uoca- 
Hone omnium gentium liber primus incipit felicUer. F. 11 ', 1. 11. 
F. 23, Incipit eiusdem de uera humilitate ad sacram uirginem 
Be^netriadem. F. 29', Ambrosius Med. ep, ecclesie Vercellensi. 
F. 37', Eiusdem de obitu Satyr i fratris sui liber primus incipit. 
F. 45, 1. n'. 

Horum trium opusculorum secundum nihil aliud est quam 
una ex epistulis', primum uero adulterinum iudicatur et a Mau- 
rinis Ambrosianorum operum editoribus neglegitur*. Liber tamen 
De uocatione auctoritatem multam apud Petrarcam habuil*, nam 
scholiis ipsius manu scriptis stipatus est. In semifolio a compac- 
tore ad caput addito scripsit : Tractat hie liber difficillimam 
questionem a multis et ab Augustine precipue integro uolumine 
dgitatam, quod inscribitur De gratia et libero arbitrio. Et iterum, 
manu quidem recentiore : Quarum, ni fallor, disputationum 
omnium hec summa est : Et gratiam Dei esse et arJHtrii liberta- 
tem, nee unam per aliam tolli. Hoc inconcussa pietate s[usti' 
nen]dum^; de reliquo superuacuis inquisitionibus, que humanas 
uires ingenii excedunt, et contenti07iibus abstviendum, stupen- 
dumque cum Apostolo super altiticdinem diuini consilii et reue- 
renter audiendum illud Apostolicum suspirium, ubi ait : 
altitudo diuitiarum sapientie et scientie Dei, qiuzm incomprehen* 
sibilia sunt iudicia eiics et inuestigabiles uie eiusl Interea ser- 
uiendum^Deo in timbre et exaltandum ei cum tremore, simul 



1. 285 X 205 mill. Ludouico XIV regnante conglutinatus est codex, qui olim in Gas- 
tello Papieosi numerum 526 tenebat. 

2. Liber II aliquando inscriptionem De fide resurrectionis praebet. F. 49', scriba 
quinque uersuum spatium uacuum reliquerat et locum litterae initiali pingendae serua- 
uerat, quo Petrarca scripsit : Hie non debet esse principium librif sed capituli. 
Consolationem S. Ambrosii De obitu Satyin frequenter affert et ex ea multa colligit, 
ut in Fam. IV, 10; XUI, 1; Sen. I, 5; III, 1; etc. 

3. Ep. LXra (S. Ambrosii op, t. U, Parisiis, 1690, c. 1022). 

4. Apud MiQNB legitur, t. XVII, c. 1073-1131. 

5. In Parisini 49S9 parte posteriore, f. 18', scripsit : Require de uocatione o. gen- 
tium M^. 

6. Sub hoc uocabulo membrana perforata est. 



20 DE PATRVM CODICIBVS 

orandum et pro uiribus enitendum ut esse electorum in parte 
mereamur, et cet\ 

Ex hac inscriptione intellegi potest quid sit adnotationis totius 
genu's ad philosophica aut theologica proposita pertinentis*. Nee 
minore studio sententias Ghristo colendo aut uirtuti prouehendae 
aptas colligit, quod innumeri fere loci declarant: F. H, Lege 
cum tremore et fletii. F. 12', Memorare. F. 15, Nota qui titubas. 
F. 19, Lege attentitcs et subsiste, F. 48' («Domine lesu... nuUi 
litilis sum»), Si hoc dicit iste, tu quid?... 

Romanae autem antiquitatis uestigia semper inquirit. Cum 
pseudo-Ambrosius rem tritam et peruulgatam apud ecclesias- 
ticos scriptores narrat, Deum rem Romanam usque ad fines orbis 
propagari uoluisse ut deinde Ecclesia facilius diffunderetur, notat 
Franciscus : Nota de imperio Romano. Nescio an deuote potties 
dictum quam ystorice. Et iterum : Idem tamen dicit Augustinus 
psalmo 95^ non procul a principio. Laudes denique de rebus 
ethicis uel litterariis saepiuscule aduerbio exoriuntur, quo Am- 
brosium Sallustii, Ciceronis aut Vergilii imitatorem agnoscit : 
Ciceroniane [i. 5), Tulliane{S. 42, 46, ^l'\Salustiane (f.44'), Ftr- 
giliane (f. 50)'. Sic cariora eius, etiam in sacris occupati, studia 
manifestantur. 

Etsi Hieronymi codicum ex Petrarcae bibliotheca nuUus nunc 
reperitur, excepto sermone quodam inserto in Parisino i647j 
de quo mox tractabitur, multa tamen illius opera apud Petrarcam 
afferuntur, inprimis in Senilibus, in libro II De uita solitaria et 
in libro I De otio religiosorum*. Quattuor autem praecipue quae- 
renda sunt : Vitae Patrum a Francisco nominatiin demonstra- 
tae*, Epistulae^, Index scriptorum ecclesiasticorum\ liber Con- 

M^^^— ^  j^ ■■■! I ^— ^.^MM  m ill ■» «  — ^^»^^^^^^^^»^^— I  I   I  ■^M^^— m     ^^i^»^^^— ^M^— ^P— ^i^»^— ■^■— — ^^»^^^"^^^— ^^^— 

1. De quaestione non moltum dissimili, in codice Ciuitatis Dei iam Petrarca scrip- 
serat, f.43(V, 10) iNota, Concludit quomodo simul stant prescientia Dei et liberwn 
arhitrium, 

2. De Firmico Materno ex illo codice adnotationem excerpsimus in P. et VHuma- 
nisme, p. 300. 

«3. De Ambrosio ueterum scriptorum Vergiliique imitatore, cf. Maximilianutn Ihm, 
Studia Ambrosiana, Lipsiae, 1889, p. 80 94. 

4. De libro Contra Vigitantiumf v. P. et VHum., p. 428. 

5. Lege \oc\im Senilium mox, cum de Pa?\ 2540 agetur, prolatum, 

6. Cf. Sen. I, 5; II, I; etc. 

7. In quo Senecam inter scriptores sacros referri Franciscus baud immerito mira- 
bfii\xr{Sen. XVI, 9; 0;^. 961). 

tra louintanum^ et Eusebii Ghronicae translatio uel, ut saepius 
nominat, Liber de temporibits^. In margine Parisini dOS4 (lose- 
phus), f.l75, manu scripsit de anno quo Alexander Magnus obiit : 
In libro de temporibus est carta xlj^. Haec semifolii designatio 
fortasse adcodicem quo poetautebaturreperiendumhaudiuutilis 
erit; nunc autem quaerant bibliothecarii nosque certiores 
faciant. 

NonnuUa Gregorii Magni opera, Homeliae et Dialogi, sunt in 
duobus codicibus qui uaria sacra continent. Prior Parisinics tSil, 
semifoliis 224', saeculo XIV scriptus est, ad Patrum litteras 
satis aptus, ut index probat : F. 1, Prefatio translaiionis hystorie 
beati dementis pape de greco in latinum. F. 2, liber I, F" 99, In- 
cipit epistola sancti dementis pape ad lacobum fratrem Domini'' . 
F. 103, Incipiunt capitula de lectionibus euangeliorum. Dictate 
omelie [S. Gregorii]. F. 213, Sermo sancti Iheronimi presbyteri 
in assiimptione sancte Marie ad Paulam et Eustochium^, F. 222', 
Sermo beati Fulberti episcopi [Carnuiensis] de natiuitate beate 
Marie Virginis, Codex ille ailtem picturis exornandus erat, qua- 
rum omnium spatium a scriba reseruatum est, nonnullis etiam 
elegantissimo calamo iam delineatis. Emptus est a Petrarca Ro- 
mae anno 1337*^, cuius adnotatio summariis constat maxime in 
uitaS. dementis appositis. Prioribus quidem foliis alterius quoque 
manus scholia reperiuntur '; at frequentiora Francisco nostro 



L Cf. Vit, sol, II, 5, 4 (Op. 275); Sen. I, 5; IV, 5(4): « Magnus testis est Hiero- 
Bymus... in eo libro quem aduersus louinianum haereticum scripsit, miiie compactum 
confertumque historiis. » {Op. 788). Is liber, tempore medii aeui, scriptoribus matri- 
monio imimicis breuiarium, ut ita loquamur, uidetur fuisse. 

2. Fam. VI, 2; Var. 25; Sen. VII, 1; Vit. sol. II, 9, 2 {Op. 283). 

3. 330x217 mill. Fuit in Castello Papiensi n. 534, in Francia autem regnante Ludo- 
uico-Philippo iterum iigatus. 

4. In hoc opusculo muUa Petrarcae signacula animaduertes, cum nota f. 101 : Nauis 
et Ecclesie similitudo. 

5. F. 213', Petrarcae manus in margine duo tantum finxit summaria : Sepulcrum 
Virginis, et infra : Duhitatio multorum circa Assumptionem beatissime Virginis 
Marie. 

6. loannes enim Boivin saeculo XVII banc subscriptionem legit : Emptus Rome, 
6 martij 4337. (Delisle, Cabinet des mss., t. I, p. 139.) 

7. Exempli gratia, f. 2 : Prima ergo dubitatio Clemens erat de immortalitate 
anime. Secunda eius dubitatio erat an mundus facitur ab eterno, utrum etemus, 
et multe circa hoc dubitabiles circumstantie in ipsius pectore uersabantur, Cf. 
if. 5 sqq. Eiusdem manus signa satis implicata apparent. 

certa fide adscribimus : F. 3. Nota, In Apostolo Dei nichil dya- 
lectice artis erat. F. 3', Exclamatio dementis in populo Ro- 
mano, F. 4', Barnabas Clementem Cesaree recognitum pre gau- 
dio lacrimans introducit ad Petrwyi' F. 5', lubente Petro scri- 
Mt Clemens librum de uero propheta. Etc.*. Insunt praeterea 
ia codice fere omni solita eius signacula marginibus passim 
adhibita. 

Codex alter, Parisinus SIS40, cui 171 semifolia sunt, in meri- 
diaaa Franciae parte, ut uidetur, confeotus est saeculo XIV^. Pic- 
turis exiguis sed absplutis nee rudi penicillo insignitur^. Parua 
summaria manus saeculi XIV eadem adiecit*, quae Parisi^ium 
1617 et praecipue T. Liuii codicem ex nostris {Parisinus 5690) 
adnotauit; Raymundi illius esse uidetur Superantii seu Superani, 
qui in Romana Curia iurisconsultus fuit cuiusque familiaritate Pe- 
trarca usus est. Duo ergo codices ecclesiastica materia referti, de 
quibus iam loquimur, bibliothecae illius uiri a Francisco tam ce- 
lebratae assignandi sunt, si modo de Liuiano recte suspect! 
sumus*. 

In Parisino autem iS^O, Francisci manus tantum duobus mar- 
gin! appositis signaculis agnoscitur (f. 50), quae saltem domini me- 
moriam reuocant. Codex has rubricas praebet ; F. 1, Incipit specu- 
lum ecclesie quod magister Hugo de sancto Victore composuit^. 
F. 29', [Eiusdem liber de ecclesiasticis offlciis]\ F. 110', Incipit 



1. Adde quod loco scriptoris apposuit, ex quo aptam suorum profanorum studiorum 
defeosionem trahere poterat (« Si uero ad asserendam ueritatem eruditionem sermonis 
et gratiam Gonferamus, puto ex his doq parum utilitatem acquiri ») : Nota quatemis 
licet uti artibus liberalibus in fide exercitatis. 

2. Non saec. XV, ut Catalogus Bibl. Regiae falso asserit. 318 x 213 mill. In Cas- 
tello Papiensi n. 539. Recenter ligatus. 

3. Sunt in principio operum et quattuor partium Dialogic 

4. Ex. gr., ff. 7', 20, 35', 41', 43, 109', etc. Cum signis supra notatis humanisque 
capitibus calamo in margine adumbratis. 

5. Of. P. et VHum,, p. 232-237. loannis aulem cardinalis de Columna, celeberrimi 
uiri, manus plane non excluditur (cf. ibid., p. 427). 

6. Speculum Ecclesiae inter opera genuina prioris Victorini ab Haureau receptum 
est, non tamen sine dubitatione. (Les OEuvres de Hugues de Saint-Victor, ed. noua, 
Parisiis, 1886, p. 199.) 

7. Librum, aoonymum in codice, inter Hugonis spurios Haureau collocauit (/. c, 
p. 203). — Semel in operibus suis Hugonem Petrarca nominauit [Apol. contra Galium 
calumn.; Op. 1080) : « Inter ceteros quos ad Galliae ornamentum trahit [Gallus] 
« inuitos, unus est Ugo de Sancto Victore, cuius si sepulcri legisset epigramma, sciret 

dialogus beati Gregorii pape e'vusdemque dyaconi Petri libri 
quatuor de uUa [el] miraculis PatnAm italicorum, et de obitu 
sanctorum et reproborum et de etemitate animarum. Qua ultima 
rubrica Gregorii opus desigaatur qui inscribitur Dialogus in 
editionibus. 

Quid dicam denique de Parisino 31219, Gregorii Gommenta- 
rium in lob exhibente*? Gatalogi quidem Bibliothecae Regiae 
conscriptores adnotationem aliquam de origine codicis uiden- 
tur legisse*; nuncuero illam frustra quaereres, et in margini- 
bus, etiamsi omnes identidem uolueris, ne minimum quidem 
inuenies Petrarcae uestigium. Codex igitur nee immerito inter 
dubios collocamus. 

Parisinum 2S40, ut fert opinio nostra, in mente habebat hie 
poeta, cum adfratremmonachumCarthusianum non sine quadam 
sacrae eruditionis ostentalione, litteras mittebat : «Habes Patrum 
a uitas, illas perlege ut facis,, ubi amicum inuenies, quem testem 
« secretis consiliis non recuses... Lege Gregorii Dialogum, Au- 
c< gustini Soliloquia et scatentes lacrimis Confessionum libros, de 
« quibus quidam ridiculi homines ridere solent, tu in eis solamen 
« ac refugium non mediocre reperies'.» De Patrum historia 
opuscula passim nominat et se Ticini possidere fatetur hoc 
loco : «Scripsere et alii multi res ad salutem utilissimas; de his ' 
« loquor, non quae scientia implent et saepe inflant*, sed quae 
« deuotiorie humili humanum animum accendunt, ut GoUationes 
« Patrum et Patrum uitas. Quarum aliquae non pietate tantum, 
cc sed eloquentia refertae, miris modis et lectorem adiuuant et 
«delectant. Qualis est Athanasii Antonius, cuius uita perlecta 
« multis profuit ad imitationem uitae. . . Et Seueri Martinus et 



« DOQ Galium eum fuisse, sed Saxonem, oisi forte quadam cognatione barbariei [ed.Bar- 
c( barici] omnes Barbaros Gallos dicat. Sed disputator argutus aduertere debuerit [ed, 
(c debuit] non omnem propositionem esse uersatilem : certe enim omnis Gallus est Bar- 
« barus, sed non'.Barbarus omnis est Gallus. » (De Hugonis origine adhuc disputant docti 
« uiri. Cf. Hist.'litt. de la France^ t. XII, p. 2, et Biographic Belgique,i. IX, 676). 

1. Saec. XIII. 231 semifol. 540x355 mill. Ludouico-Pbilippo regnante ligatus. In Gas- 
telli Papiensis inuentario sic demonstratur sub n. 546 : « Gregorii libri xuij super lob in 
uno uolumine magno, coperto corio rubeo nouo cum pluribus clauis auricalchi. Incipit 
Incipit prologus explanationum et finitur magnitudinis illius intueri. Sig. viij. » 

2. « Codex membc. olim Fr. Petrarcae » (t. Ill, p. 255). 

3. Fam. X, 3. 

4. Vox est S. Pauli apostoli. 



\ 

« Hieronymi Hilarion, eiusdemque uel loannes Aegyptius, uel 
« Paulus primus eremita, quern placere tibi admodum sensi nee 
« immerito... Qui quoaiatn dinumerare omnes longum est, tibi 
« cum uoles in nostra armariolo praesto erunt*.» Inter qiios 
libros discernere placet S. Martini Turonensis uitam a Sulpicio 
Seuero scriptam, « omnium quidem meo iudicio Gallorum diser- 
tissimo',» ut alibi aitPetrarca. 

Ex Lactantio non mediocrem de antiquis rebus et ueterum re- 
ligione notitiam collegerat; et quanti fecerit scriptoris huius 
testimonium compluribus locis fatetur'. Atque adeo Institution 
num codicem sine nllo dubio tenuit et adnotationibus locuple- 
tauit. Immo Origenem, ut suspicamur, a bibliotheca sua sepo- 
suit; ait enim : cQuod ad Origenem attinet, non tam numerare 
solitum quam extimare me noueris ; pauculos libellos incorruptos 
scripsisse maluerim, quam libros innumeros, in quibus magni, si 
uera est fama, et intolerabiles sint errores*.» 

Geterorum autem Patrum rarissime nomina protulit Petrarca 
et de nonnullis uel clarissimis ex aliorum auctoritate uide- 
tur iudicasse'. Horum codices aliquos fortasse in bibliotheca te- 
nuit; si tamen existimare decet ex eiusdem generis plerisque 
qui nunc in manus peruenerunt et tam mediocriter a domino 
adnotati sunt, ab omnibus fructum forte, uoluptatem a paucis 
percepit. 

Pontes autem sacrarum litterarum, nee tantum maximos uel 
antiquissimos Patres, Franciscus diligenter tractabat. Poesim * 
apud Dauid mirabatur, quem iam in prima Bucolici carminis 
ecloga, feruente tum iuuenta, ita cum Homero Vergilioque com- 



1. Sen. VIII, 6 (Op. 840). 

2. Contra Gall. {Op. 1069). Sulpicius Seuerus etiam nominalur in Vit. sol. II, 3, 4 
{Op. 258). Eiusdem autem Chronicam, ut nobis uidetur, Petrarca non nouerat; de 
Orosii aequalis libro, cf. P. et VHumanisme, in indice. 

3. Rem. II, 9 : «Lactantius Firmianus, uir doctrinae multiplicis rarique inter suos 
eioquii...» Circa uicies in operibus impressis citatur, sed saepius in scholiis inediti^ 
(v. P. et VHum., in indice). De Lactantii auctoritate apud Boccacium multa, v. Hor- 
Tis, StudJ, p. 472. 

4. Rarissime adducit Origenem, S. Cyprianum, S. Leonem papam, S. Hilarium Arela- 
tensem. Laudat ingenium S. Hilarii Pictauensis, in Apol. contra Galium {Op. 1080- 
1081). Tertulliani nomen etiam non inuenimus. 

5. Sen. XVII, 2 (sen in ed. XVI, 2, Op. 966, mendis apud nos baud immerito cor- 
rectis). 

posuerat, ut iiictoriam ancipitemfaceret^ Psalterii ergo codex ab 
illo tritus in bibliothecis quaerendiis est. Libros Sacrae Scriptu- 
rae tarn pie tamqiie familiariter legit, ut eiim plura habiiisse 
exemplaria, ob sedis domiciliiqiie uarietatem, hand temere asse- 
ramus^ Solum ex iis nunc habemus, in ParisinoSOO, saeculiXlII 
uergenlis codice semifoliisque 113 condito', Leuiticum cum glosa, 
una Petrarcae adnotatione signatum*. 

Godicibus Sacram Scripturam continentibus iure coniungendus 
uidetur, qui losephi Antiquitates ludaicas praebet in latinam 
linguam antiquitus translatas, nee immerito libris ecclesiasticis 
translationem illam annumeramur, quippe quae temporis Patrum 
opus esse uerisimile sit*. Eiusdem quoque scriptoris De hello 
ludaico libros Petrarca in promptu habuit^, et ipse Lombardus a 
Serico se plurimi opus facere fatetur, cum in parte inedita libri 
De Viris illustribus, post Francisci mortem a discipulo absoluti, 
de uita Vespasiani Titique imperatorum nonnunquam illud se- 
quatur^ Immo graecus historicus a Lombardo laudatur, ut «uir 
« industria, et ^rmis eloquioque et litteris tunc temporis omnium 
« peritissimus»^. Deest aetate nostra Belli codex a magistro dis- 
cipuloque usurpatus; remanet autem Parisinus S0S4, duobus, ut 



1. Cf. Op. II, p. 9 : 

Hune unum canit ore Deum, quern turba deorum 
Victa tremit caelumque nutu qui temperat almum... 

2. Frequentissime in DoaouUis libris epistulisue afTertur Scriptura et in epist. Sine 
titulo saepissipe cum Vergilii carminibus. In breui oratione coram loanne II Fraociae 
re^ehabita^ septem et trigiata loca ex Biblia afferuntur (M^m, divers pres. d VAcad* 
des Inscr., series sec, t. Ill, p. 214 sqq.). 

3. 340x215 mill. Pulchris ioitialibus exoroatus. In Castello Papiensi n. 593 signatua, 
in Francia uero Ludouico XIV regnante iterum iigatus. 

4. F. 101, de anno iubilario. 

5. De Hegesippo qui dicitur losephi interprete, v. Max. Ihm, Studia Ambros,, 
p. 61-68, qui translationem BelL lud. Ambrosio tribuit. 

6. In Petrarcae scholiis libri Belli citantur (v. P. et VHum., in indice). In Par. 
505Ay f. 1, prooemii Antiquitatum locum Petrarca ipse sic notat in margine : Videtur 
quod secundum librumpnmo scripsit. — Narratio in Rer. mem. IV, 1 {Op. 464) ha- 
bita sumiturex Bell. lud. Ill, 7, 9. —In Apol. contra Gall., «Iosephus scholasticus» 
citatur de filio Herodia (Op. 1079). 

7. Cf. NoLHAC, Le De Viris illuslribus de P., Parisiis, 1890, p.72et 79. la De Viiis, 
ed. Bonon., t. I, p. 814, 818, fit losephi mentio. 

8. Par. 6069 F, f. 185. Cf. ff. 184', 193, etc. 

2 

uere loquamur, codicibus confectus, qui duo losephi opera dissi- 
milia complectitur*. Insunt 190 semifolia, et rubricae in principio 
sic leguntur : F. 1, Continet hie liber tempus an7iorum ij milia 
xoovj. Incipit prefatio; f. 2, Incipit liber primus Flauii losophi 
[sic]. Semifolio 169 recto incipit codex posterior, manu et ornatu 
a priore longe dissimilis', cum rubrica : Flaxiii losephi historio- 
graphi antiquitatum ludaici populi contra Apionem Alexan- 
drinum gramaticum liber primus, 

Ut prius de priore codice dicamus, opus Antiquitatum imper- 
fectum exhibet, id est duodecim libros ex uiginti'. Summaria 
permulta sunt, quibus Petrarca narrationis distributionem in 
32 primis semifoliis pedetentim explanat; tunc subito desistunt, 
nee amplius in operis marginibus redeunt*. Haec ^z,v^ A'ntiquita- 
lum prior cum parte De Viris libri nuper reperta et a nobis 
primum edita mire congruit, qua Patriarcharum uitam Petrarca 
explicauit. Summaria, ut clarum apparet, simul in margine lose- 
phi scribebat, patescente latius operis sui confectione*. Si scrip- 
turae inspectione confideris, hunc duplicem laborem circa an- 
num 1350 factum esse iudicabis, quod ad rationem et tempus 
operum Petrarcae multum confert. Accedit quod in losephi 
codice post proelii narrationem quo, Moyse orante, Hebraei cum 
Amalecitis conflixerunt, summaria et scholia desinunt; sic in De 
Viris libro Patriarcharum uitae usque ad Moysen nee amplius or- 
dine productae sunt. Ergo in serie illustrium Hebraeorum expli- 
canda ultra Moysen Petrarcam non perrexisse, ut nostra iam 
ferebat opinio, Antiquitatum codex quem in promptu habemus 
abunde confirmat. 

Pauca de plurimis summaria satis docere possunt, quot uaria 
ac curiosa testimonia apud Tosephum Petrarca coUegerit : F. 2', 
Quatuor flumina de quibus neque hie, nequs in Biblia scio quid 

1. 345X230 mill. Ludouico XIV regnante ligatus, ut uidetur, marginibus nimis re- 
sectis. De codicis historia, cf. excursum IV in P., et VHumanisme, 

2. Ornatu similis est codici Tulliano Trecensi 562; at pictura primae litterae initialis 
desideratur. 

3. In aliis fortasse codicibus Petrarca reliquos habebat : epistuia enim a Caesare Si- 
doni ciuitati missa, ex qua locos nonnullos refert, in Ant, XIV, 10, 2, legitur. 

4. Signacula lantum et uerba simplicia in fif. 47 et 87 reperiuntur. 

5. Cf. Le De Vi7*is ill, de P., p. 101 (Codex, ex quo opus ineditum eruimus. Par, 
6069 I signatur). P. 124, n. 2, exempli causa summaria Petrarcae in uita patriarchae 
losepb omnia edidimus (ex Par, 5054, ff. 16-23). 

cogitem. F. 3, Primus pastor. Primus agricola. F. 3', Musica. 
Bellum, Ars ferraria. Abreuiat ystoriam. F. 4, Quo anno, quo 
mense diluuium fuit, F. 4', Modus computandi annos. F. 5, Ra- 
tiones uite longioris in patribus primis. F. 5', De magno anno 
alUer quam nostri. Testes longitudinis uite antiquorum. F. 6, 
Gentium primordia post diluuium. Mtitatio nominum facta per 
Grecos. Caue quomodo in Europa Galathe^; uereor enim ne sit 

error, Scithe, Medi, lonii F. 6', Qualiter Greet appellant 

Hebreos. F. 8, Abraham arismetice^ atque astrologie peritissimus, 
Affaltidis palus. De hoc contra Apionem I. I, c^ 26, F. 9, Princi- 
pium circumcisionis, F. 10, Tempus circumcisionis ludaice et 
Arabice. F. 13, Bethel; latina lingua quid. F. 16, Aperte accedit 
ad seruitutem et exitum Israel de Egipto. F. 24, Pietas Dei et 
cautela hominum pro salute Moysi. F. 25, Primum argumentum 
MQsayce uirtutis. F. 25', Secundum argumentum uirtutis felici- 

tatisque et, id fit, ortum in periculis Locus est losephi, f. 28', 

in epistulis Sine titulo saepe memoratus' et in margine notatus : 
Babilon Egiptia a Cambisse condita^. In conspectu duorum trans- 
lationis huius locorum, Franciscus Vergilium suum memorare 
non dubitauit, turn uno uerbo Vergiliane (f. 13), turn certa 
propriaque coUatione : Virgilius. Nee lacrimis crudelis amor, 
et cet. (f. 26)^ 

In libris duobus Contra Apionem, scholiorum pars altera 
circa 1350, sicut Antiquitatum summaria, uidetur scripta, pars 
altera multo posterius. Notabiliora haec credimus : F. 171, cum 
losephus nomen Romanorum, Alexandri Magni temporibus, non- 
dum a Graecis cognitum asserit (I, 12), Penienit tandem magnis 
eorum cladibus, nee ad Grecos tantummodo, sed ad Indos. Miror 
autem cur hoc dixerit, cum haud procul a marl Roma sit^, 
F. 174', (I, 22), Pithagore laus magna. Nichil scripsisse Pithago- 

1.- Cf. Ant. I, 6, i. 

2. Sic est Petrarcae orthographia. 

3. Sine tit. 7, 8, 15 (Op. 718, 719, 726). 

4. F. 29', codex habet de Moyse : « Gratiarum actionem... exametro tono compo- 
suit » ; Petrarca autem : Moyses exametrum composuit. 

5. De filiae Aethiopici regis erga Moysen amore (Ant. II, 10, 2). Verba translationis 
ita se babeot : « In amorem eius lapsa crudeiiter; » Franciscus subito contulit Ect. 
X, 29 : « Nee lacrimis crudelis amor. » 

6. Eodem loco, priore scriptura summarium legitur : Neque Herodotus, neque Tu- 
chidides de Roma mentionem faciunt. 

ram et hie innuit, et Augustimis affirmat, F. 180, InslabilUeLS 
gentium in $acris et canstantia ludeorum; que iam non amplius 
constantia, sed periinacia et ohstinatio did debet. Opus illud et 
Antiquitates nonaina complura ueteris historiae scriptorum Pe- 
trarcae retexerunt, quaepostea in scriptis protiilit; nam Berosii 
et Manethonis reliquias, ut de ceteris taceamus, a losepho 
gpaece seruatas et in translatione conuersas cognoscere potuit. 
Praeterea iidem libri Contra Apionem, muhis summariis margini 
appositis quae ad philosophiam aut historiam pertioeDt, de- 
monstrant quanto studio Franciscus noster losephum legerit, 
quotque notitias de antiquitatibus graecis uel asiaticis ex eo 
fonte hauserit. 

Ne diutius in sacris codicibus lectorem teneamus, de eo di- 
cendum est, qui Francisco fuit familiarior et in manu frequentior. 
Officium enim cotidianuih recitare, propter canonicatum, ex 
ecclesiasticis legibus debebat. Duorum codionm memoria manet 
breuiarium continentium. De altero breuiario in huius poetae tes- 
tamento agitur ; de altero in Nellii Florentini epistula adhuc ine- 
dita*. Hoc, ab amico Florentia missum, parui erat modi atque in 
longinquis itineribusopportunum; illud,Venetiisanteapretio cen- 
tum librarum emptum, magnae molis et molesliae*. Ampliorem 
tamen codicem, picturis nonnullis insignem, Petrarca uidetur 
praetulisse et custodi ecclesiae Paduanae nominatim legauit (c ut 
post eius [custodis] obitum remaneat in ecclesiae sacristia... ad 
obsequium perpetuum presbyterorum»)'. Quod, etiamsi nolunt 
alii scriptores, unicum fuit librarium legatum quo ecclesiam suam 
canonicus clarissimus ditauit*. Saccule autem XVI, Romam bre- 
uiarium inconsulte translatum est^ ubi post multos annos Petrus 

1. Par. 8634, f. 13. 

2. De duobus codicibus, v. P. et VHwnanismej p. 55-56. 

3. Locum testamenti in eodem libro quaeres, p. 79, n. 3. 

4. BiWiothecam peculiarem revmi Capituli Paduani pro nostra facultate anno 1889 
excussimus, prout mirabilj beneuolentia nos excepit canonicus Grinzato, diiigentissimus 
Petrarcae cuUor tantoque nomine nobis conciliatus. Ne uero libellum quidem a nostro 
poeta manantem in hoc Capitulari thesauro, tot diuitiis ceterum insigni, inuenire 
potuimus. 

5. Anno 1432, ut capitularia regesta teslantur, Gaetanus Tiene, canonicus Paduanus, 
breuiarium quaesierat domi ad paucos dies tractandum; commbdationem autem recu- 
sauerat Capitulum. Saeculo uero XVI, canonicus alter, Barbarigus nomine illustrique 

Aatonius Serassi in Borghesioram palatio id reperit el litteris 
Patri Antonio Eaangelii missis demonstrauit*. Ouo deinde ena- 
serit, facile sciet qnisquis in mente tenuerit Borghesianos codices 
nuperrime in Vaticanam bibliothecam tanqiiam in tuUssimum 
dignissimumqae portnm confugLsse-. 



II 



Opera post saecvlvm Yl composita. 

Nemo non ignorat (jnanti fuerit moment! in medii aeui scholis 
is doctrinae thesaurus qui inscribitur Etyrnologiae et quem Isi- 
dorus Uispalensis condidit'. Raro quidem in operibus Petrarcae 
nominatur uixque saepius in scholiis ineditis\ A pueritia tamen 
librum legebat, in codice saeculi XIII uergenlis. Par. 1595, quem 
nobis adnotatio commendat, atramento caeruleo scripta, in uno 
ex foliis ad caput a compactore additis : Empttis mihi a patre 
Parisitis, tempore piief^Uie mee, post furto perdiius et recapera- 
tus^. Godex constat 217 semifoliis*, et rubiicas praebet in 



familia orlas, eamdem p^titionem, cjm R-jmae coc&morabator, fecit, mox ut aiebat 
remandatiinis, traosIatic>que breuiarii RocLam permissa est, ex Capiluii deliberatione 
die 2 ian. 1556 habita; temere quidem, nam ojofiJentes nimis caaonici nullam postea 
de codice commodato memoriam acc^eperant. Delia bihlioteca del rev^^ CapUolo 
di Padava, memoria di mons. Sicolo Dot I. Scarabello, Paduae, 1839, p, 9.) 

1. Epistoiain edimas in append ice. De trtOislatioDe alium rumorem sequtlur. 

2. Re aera, dum baec tTpis mandabantur, R. F. Cozza^Luzi, doctinAimus Vaticanus 
bibliothecarius, Petrarcae breuiar:>23 Bcr^ri^riacurn it^rura agnouil, (Ut quo menee 
decembri 1891, at dioma Urbi? a<:ta c«7riirr..ia.<:aij»:njnt,el':gariti.'iriiffiamcr>ijlJorjfrn liabuit. 
Cf. Rev. des Bibliotkeques. \\, p. W. 

3. De Originibus sea Eit/mologiif hftcurrdnfa stadium Marii Michel recenter iegtoius 
in Revue intemat. de Venseif/nement , t. XXII 1891;, p. 198 w\<\. 

4. V. Fam. HI, 1; ^n, II. 1. Op. 154 : -* h'ulomn, quo ixncidTd raro utor,..'/y In 
Fam. X, 4 (Gerardo fratri,, Uldori au<:rtoritalftfft po.-it alias affert, '< quia i», ut reor, Ur- 
miliarior est tibi. » — Veoeraoi.is Bedae Chrfmicon cMrXf, uolnttnd; nit enim ia Apol. 
contra Galium :«Le^ Bedae de temporioui*...// {Op. Ufl^J). 

5. In FaC'Similes cit., lab. A', o. 2. 

6. 345 X 250 mill. InitiaHbus nbafD!.' ornatu*. In (U^l-Wd Vii\im\M erat «. 100, A^Jhuc 
compactionem aetercm retinait, corn lai«nri'j«»!igfj*;H uellutoqu'; coat^^cti*, claustris uero 
amissis. 

principio : F. 1, Epistola sancti Ysidori Spalensis episcopi 
ad BraiUionem Cesaraugustanum episcopum; f. 3, Incipit 
liber .sancti Ysidori.,, ad Braulionem.., scriptus, qui uocatur 
Ethimologiarum. F. 197, incipit opusculum [Testimonia legis 
et prophetarum de Christo a Sancto Ysidoro collecta), quo Pe- 
trarca omissos aliquot uersus ex perfectiore quodam exemplari 
manu sua addidit. In codice rara sunt eius scholia*; non- 
nuUa tamen ad nostrum argumentum spectantia uidentur excu- 
tienda. 

Testimoniis a scriptore allatis saepe alia Petrarca quaerit 
adiungenda; profert enim, ff. 22' et 172', Augustini Confessiones, 
ff. 85, 85' et 140, Lucani Pharsaliam\ ff. 113' et 118', Plinii Natu- 
ralem Jiistoriam, capitulis ut solet signatis, denique f. 162, Cice- 
ronem, cuius aliquam De offlciis sententiam memorat, et Oui- 
dium , ex quo Metamorphoseon uersum transcribit'. Fontes anti- 
ques, quibus scriptor usus est, mira diligentia requirit. Notat 
itaque quam multis locis Vergilius aut Seruius ab illo usurpen- 
tur; uide, exempli causa : f. 130, ubi de Benaci lacus procellis 
Auernique siluis agitur; f. 141', in principio libri XV : Totum 
principium ad liiteram est Seruii super T® Eneyd, ibi Nee Prenes- 
tine f, rf. It.*. Reuerentiam erga Isidorum facile exuit, eiusque 
nugas in margine respuit libero uerbo(-Fa^5wm/)' uel certa admoni- 
tione : f. 139, Inepte allegatur [Vergilius] ; f. 85', Mira inaduertentia 
parue rei; Seruium forte, quern sepe sequi soles, abieceras, 

Nonnullos alios libros, qui ea aetate in scholis frequenti usu 
erant, certe possidebat, nee tantum ueteres grammaticos*. Grae- 
cismum itaque EbrardiBethuniensis recentioris tumque diuulga- 
tissimi grammatici, tacito tamen scriptoris nomine, profert "'. 

1. Maniis aliae in codice scripserunt. Cf. f. 72 (cit. August., C. D. X, 4); f. 87' (oil. 
Liuius); f, 130, in Isid. XIII, 22 (« Araris flumen Orientis»): Imo est Occidentis et 
alio nomine dicitiir Sagona et est in Gallia que hodie dicilur Burgondia, et 
infliiit Rodanum iuxta Lugdunum. 

2. F. 85', duo uersus Lucani in margine. F. 85 (in Isid. IX, 2): Et Lucantis er^ 
rauitj et tu post eum. 

3. In Isid. XVII, 2 et 3. 

4. Aen. VII, 678. Vergilius Seruiusque etiam agnoscuntur, ff. 10', 83, 85, 86, 88', 
110, 140. 

5. V. f. 87. Gf. f. 189, de Maris Rubri colore (XIII, 18) : Notorie falsumf sed cor- 
rectum illico. 

6. Eorura noraen quaere in indice libri P, et VHumanisme. 

7. Ambvosianus A. 79 »/i/*., f. 105'. 

Scholioa integrum ex codice Vergiliano referendum est, ad 
Seruii glossam de graeca uerbi Leiiaeits origine (in Aen, IV, 207) 
allatum : 

Notabilis glosa et per nouos grammatice tractat07^es adducta 
ad prohandum quad Orecum laiinam ethimologiam non recipit, 
Adducunt et leronimum Gen. il^c, : Sara, inquit, non grecam sed 
hehraicam debet habere rationem, hebreum enim est; nemo enun 
altera lingua qimmlibet uocans ethimologiafn sumit uocabuli ex 
altera^. Ad id et Grecismi scriptorem diceyitem : Ethimologia 
lingua tantum sit in una, Adde quod scripsi in Prosodia de am. 
a. an, m. in primis. Ultima qiiidem uerba, quorum notas non so- 
luimus (fortasse de amen, a ante m), ex bibliotheoa nostra codi- 
cem alium perditum, nisi fallimur, indicant. 

Saepius glossarii notissimi, quanqnam de eo in operibus editis 
tacet, in similibus scholiis mentionem facit, id est operis ab Hu- 
guccione Pisano, Ferrariensi episcopo, ineunte saeculo XIII con- 
ditio. Nos quidem piget tantam auctoritatem Franciscum tribuisse 
libro amplissimo, sed monstroso, cuius in glossis antiquis et uo- 
cum deriuationibus deformandis omnino incredibilis est peruer- 
sitas*. Sed peruulgatus erat ille Liber deriuationum in scholis 
maxime Italicis et a doctorum manu cotidiana potissimum uersa- 
batur*. In exemplari suo nonnullas adnotationes poeta quasi in 
repertorio apposuerat, ut ex quodam Pliniani codicis scholiorum 
conspicuum uidetur [Par. 6802, f. 54 ; in textu uerbum est plu- 
raii numero cubita) : Ugutio ponit masculino genere sub uerbo 
cumbo bis; sed leronimus dicit scire se cubitum neutri generis 
esse, ei cet. Require quid in margine Ugutionis scriptum est. 
Apud fiunc quidem [Plinium] semper est neutrum. Igitur ad 
agnoscendum Petrarcae exemplar, aliquando satis erit Huguccio- 
nis lexicon sub uerbo gvmbo euoluere*^. 



1. HiER., Quaest, hebr. in Gen., 17, prorsus libere citatus. 

2. Cf. P. et I' Human., p. 133, 243, 279. 

3. De Libro deriuationum, v. Fr. Haase, De medii aeui studiis philologicis dis- 
putatio, Vratislauiae, 1856, p. 32 sqq. De medii aeui glossariis, cf. Hist, litt, de la 
France, t. XII, p. 9 sqq. et Samuel is Berger thesim, Parisiis, 1879. 

4. In epistola Nellii ioedita, Francisco nostro missa et omni genere eruditionis referta, 
legimus : Forensis noster oberrat, qui fere Uguccionem totum memorie commen- 
dauit. (Par. 8631, f. 15.) 

5. De libro loannis Genuensis, qui inscribitur Catholicon, omnino tacet. In codice 
Vergiliano iam laudato bis affertur Liber sane trium linguarum qui Triglossos 
dicitur. 

Inexspectatas de studiis Prancisci notitias, nee a doctis ut 
aiuat « Petrarchistis » spernendas, profert Parisinus SI SO, cui, si 
modo Bibliothecae olim Regiae custodibus fidamus, praemissa 
erat possessoris subscriptio : Missns de Florentia icM mee... anno 
1561. S iunii ad ues[perum]. SaeculoXIV scriptus et 175 semifoliis 
conditus est, quorum nonnuUa inter libellos uacua sunt*. Insunt : 
F. 1, Historia anonyma Innocentii papae III (f 1216), omisso titulo 
et imperfecta^; F. 64, Chronica Normanni scriptoris Hugonis Fal- 
caudi (Foucaut), qui abbas S. Dionysii in Franciaobiit anno 1197; 
inscriptio operis in codice uacat, at in aliis legitur : «Falcaudi 
liber de calamitatibus Siciliae sub Willelmo I et II regibus, ad 
Petrum Panormitanae ecclesiae thesaurariumw*; F. 106, De papa 
Gregorio ei imperatore Frederico (rubrica), Historia anonyma 
Gregorii IX et Gelestini IV et Innocentii IV (f 1254)*; F. 120, Vita 
Pontificum a Bosone cardinali redacta, in codice. sine nomine et 
sine insciiptione, a Stephano V (f 891) usque ad Alexandrum III 
(fllSl)*. 

Marginibus Petrarca breuia summaria more solito inseruit, qui- 
bus uiri et loci et gesta praecipua statim legentium oculis subiciun- 
tur. Nonnulia autem notabiliora uerba animaduertuntur, ex qui- 
bus haec delegimus : F. 4', de fraude quadam imperatoris Hen- 
rici VI : Fides Teutonica! F. 21', uerbis epistulae Innocentii III 
in textuinsertae(«Ecce principatus ubi uigebat saecularis poten- 
tiae altitude »)' apposuit lector : Bac sententia usus sum, h07*um 
inscius, F. 99, reuerentiam demonstrat erga laurum, qua in die 
Gapitolini triumplii caput suum ornauerat, commendatque no- 
men Roberti de Lauro : Fulcrum cognomen I F. 154, Veronenses 
et Paduani in textu notantur, «tanquam niri in bello bellicosi et 



1. 310x320 mill. Fuit u. 3i5 in Gastelio Pupieusi; in Francia sub Ludouico XVlil 
iterum ligatus est. 

2. Quo pacto Innocentium III Franciscus miratus sit, abunde refert Sen. XVI, 9. 

3. Chronicis illis res Siciliae narrantur usque ad annum 1169. F. 65, Francisci sum- 
maria ad Siciliae geographiam pertinent (de Arethusa, v. etiam f. 104 'j; f. 67, in mar- 
gine genealogiam Normannorum regum coUocauit, cum adnotatione : Rogerius rex Sicilie 
primus. Uic fuit non mulio post ante tempus Innocentii tertii pape, supra in 
tractatu ciusdem... (Cf. in codice, f. 12'). 

4. Inc. «Temporibus felicis niemorie...» 

5. In Libro Censuum opus Bosonis insertum est. Editur autem in le Liber pontifi- 
calisj iexle, introd. et comm., t. II, p. 350 sqq., a claro uiro Lud. Duchesne, qui Pe- 
trarcae codicem nominat in Introd., p. xxxviii. 



t 

libertatis propriae amatores»; Petrarca signat legens ; Audite^ 
Veronenses et Paduani I Summariis scilicet communibus iamiam 
intellegimus Petrarcam nonnulla aniini intentione Pontificum 
Romanorum historiam perspexisse*, nee minore diligentia res a 
Normannis ad Siciliam subigendam gestas tractaiiisse. Quod eius 
studiornm genus, quanquam in Rerum me7norandarum libris 
recentiores uiri nonnunquam commemorantur, adhuc tamen non 
satis claruerat*. 

Non historiographis tantum medii aeui, sed geographis etiam 
aliquandiu uidetur studuisse. Regionum quidem descriptiones 
ab his scriptoribus conditas parui ducebat; Hiberniae autem 
notissimam topographiam a Giraldo Gambrensi [Oiraudde Barri) 
compilatam omnino non despiciebat, quia in epistula, qua 
de situ Thyles insulae disseruit : <s:Libellus», ait, «... a Giraldo 
c( quodam aulico Henrici secundi regis Anglorum, licet tenui 
c rerum stilo, non rudi tamen uerborum arte contextus; quem 
« ne totum bibliothecae nostrae foribus excluderem, breuis quae- 
a dam ipsius particula promeruit, ubi de hac eadem insula nos- 
cc trae similis et operosa dubitatio inserta sit. Itaque similitudo 
« una ingenii mihi totius operis commendauit auctorem'. » Idem 
opus in Pliniani sui codicis scholiis sub inscriptione De mirdbi^ 
libics Hiberniae protulit. 

Vulgaria quidem poemata Petrarcam legisse notum est, de 
quibus in excursu VII libri PStrarque et VHumamsme omnia, ut 



1. Nescio num ab iis Francisci studiis originem traxerit nolissima atque falsa inscrip- 
tio fasciculi cuiusdam uitarum PoDtificum italice scripli et cum Petrarcae oomiDe im- 
pressi. (Prima editio, Venitiis, 1507, demonstratur a W. Fiske, Catal, of Petrarch 
Books, Ithacae, 1882, p. 45.) Anno etiam 1715, Clemens ^I non dubitauit quin trans- 
criplioaem nouam iusserit, ad Bibliothecae Vaticanae usum, '<cum ab editis exempla- 
ribus plurimum discreparet, ex codice membranaceo ms. Farnesiano sub ipsa auctoris 
tempora exarato» (scrlbae subscriptio, in Vat. Reg. 77/, ab Henrico Narducci relata, 
Catal. dei cod. petrarcheschi delle bibl. Barherinay Chigiana... c Ka^ica/ia, Romae, 
1874, p. 46). 

2. Unus chronicorum scriptor in libris Rer. mem. laudatur, propter stili, ut augura- 
mur, elegantiam : « Horum quidem », ait Franciscus, « Musatus Patauinus, nouarum re- 
rum satis anxius conquisitor, testis est» (IV, 9; Op. 493). — Locus de Carlo Magno 
imperatore Alcuino tributus profertur in Sen. I, 1 (Op. 700) ; at uere Eginhardi est, in 
Vita Caroli, 10. 

3. V. scholia inedita in P. et l*Human., p. 275, 

4. Fam.y III, 1, 

credimus,eiustestimonia collegimus^ Neque igitur argumentum 
iam tractatum recoquam. Nobis constat uulgaris linguae, sen 
gallicae, sen italicae, seu ut aiiint aquitaaicae, scriptorum pau- 
cissima inter codices suos opera Frauciscum tenuisse et nun- 
quam in corpus redegisse, exceptis Dantis AUegherii Comoedia 
a Boccacio oblatanonnullisque fortasse italicis opusculis. Poeta- 
rum uero infimae latinitatis plerosque irrisit, in primis nomina- 
timque Alanum ab lasulis et loannem ab Alta Villa, unumque 
Lupatum de Lupatis Paduanum peculiar! nee minima laude 
coluit; Alexandreidem Gualtheri a GasteLlione seu ab Insulis 
perlegit, ut nobis uidetur, nunquam uero eum baud spernendum 
scriptorem nominare dignatus est*. 

E scriptoribus, qui nomine Scholasticorum uulgo designantur, 
messem exiguam Petrarca decerpsit. Ne nomina quidem tarn illus- 
trium philosophorum, paucissimis exceptis, ne inscriptiones 
quidem tot librorum mysticorum turn manibus omnibus tritorum, 
epistulis commentationibusque suis inseruit^. Perpauci igitur hu- 
iusmodi libelii inter codices nostros reperiuntur. De Pulberto Gar- 
nutensi et Hugone de Sancto Victore iam mentio fuit, quorum opera 
quaedam a Petrarca quidem possessa, baud tamen perlecta appa- 
rent*. Idem dici potest de monacho Gallo, cuius libelliis exstat in 

1. Poemata de quibus agitur praecipua sunL fabula galiica celeberrima de Rosa, 
fabulae Britannicae, etc., nee non poetarum aquilanorum {Troubadours) carmina. 

2. Testimonia require in excursu supradicto coUecta. [Les ouvrages en langue vul- 
gaire chez P.) 

3. Extoliit quattuor praecipuos Italos scholasticos, ad maiorem laudem patriae, Aca- 
demiae Parisiensis elogium ut uidetur iraraodicumrefellens : « At fortasse non homines 
« adspicit iste [Gallus calumniator], sed studium, ut quisquis Parisiis studuerit Gallus 
« sit. Inuitus dicam, sed cogit slue urget ueritas. Est ilia ciuitas bona quidem et hnsi- 
« gnis regia praesentia; quod ad studium attinet, ceu ruralis est calathus, quo poma 
« undique peregrina et nobilia deferantur. Ex quo enim studium illud, ut legitur^ ab 
« Alcuino praeceptore Caroli regis institutum est, nunquam quod audierim Parisiensis 
« quisquam ibi uir clarus fuit; sed qui fuerunt, externi utique et... magna ex parte 
« Itali fuere : Petrus Lombardus Nouariensis, quern ipsi Petrum Lorabardi solent dicere, 
« ut uideatur patris nomen esse non patriae, Thomas de Aquino, Bonauentura de Balneo 
« Regio atque Aegidius Romanus [de Columna], multique aiii, » {Apol. contra Galium^ 
Op. 1080). Sanctissimi et clarissimi scriptores iterum nunquam a Francisco nominantur; 
breuius erat semel laudare illos quam legisse. 

4. De codice Parisino %453 (Remigius Autissiodurensis), quem, ut aiunt, Mellinus de 
Sancto Gelasio quondam et immerito Petrarcae bibliothecae tribuerat, uide sententiam 
nostram in P. et VHum., p. 91, n. 2, expressam. In Castelli Papiensis codicum inuen- 
tario deest. 

Parisino 2d 89, codice saeculi XIV exiguo, semifoliorum 56 \ 
cum inscriptione : Incipit Beniamin de intima contemplatione 
compositus a Ricardo de Sancto Victore, Godicem, ut recte opi- 
natus est Delisle, ignotus homo poetae donum dedit*. In inferiore 
paginae ultimae margine staat uersus : 

Qui benefactor, habe contemplatiua Ricardi, 
Que mitto Lucas deuotus Geminiani. 

Aliqua signacula in margrne, a manu poetae hand dubie posita, 
scholiis tamen deficientibus, uiri doctissimi opinionem confir- 
mant. 

Multo maioris aestimandus est Parisintcs 292S, apud Petri 
Abaelardi editores nobilis codex nee omnino uiris eruditis ad res 
Petrarcae intentis incognitus. Dignus est tamen qui in accurata 
disquisitione ponatur. Paruo quidem uolumine est, semifoliis 
scriptis 177, duabus columnis pagina constante, manu quadam 
Gallica saeculi xiv ineuutis scriptus^ Minutis sed elegantibus 
picturis quattuor initiales litterae ornantur*. Insunt quae se- 
quuntur riibricae : . 

F. 1 : Abaelardi ad amiciim suum consolatoria [= ffistoria 
calamitatum], F. 14 : Dommo suo imo pairi, coniugi suo imo 
frdtH... AMelardo Heloysa^, F. 43 : Incipit Apologia Berengarii 
Pictauensis pro magisiro Petro AMelardo^, F. 45 [Eiusdem] 
Patri et domino suo G, Mimate?isi episcopo. F. 47 : [Eiusdem] 
Fratribics Cartusie. F. 47' : Dixit A. P, Dixit P. A. Dixit eidem 



1. 235x150 mill. Fuit in Castello Papiensi n. 688. Regoaote Ludouico-Philippoiterum 
ligatus. 

2. Cabinet des mss., t. I, p. 139. Italice nomen sonat Luca Geminiani. 

3. 218 X 150 mill. Folia ad caput adiecta sigoantur A-E, ad calcem 178-179. In prin- 
cipio sunt uerba : D, Francischi Petrarche, quibus additur fuit (cf. Delisle, I, c,, 
p. 139). Bibliothecae Castelli Papiensis inuentarium codicem demonstrauit sub n. 70, 
nee multo post index iu folio A praepositus est. In Francia iterum ligatus est, Napo- 
leone I regoante. 

4. F. 1, Abaelardus et Heloysa (uultus feminae erasus est); f. 51, Theodoricus rex; 
ff. 43 et 94, monachus. 

5. Epistularum series est edita, quarum ultima (VIII) in codice explicit : « Valete in 
Christo, spouse Christi. » Codice usus est Ed. Oddoul, Lettres d'Abailard et d'He- 
loise traduites du latin sur le ms. 29213 de la Bibl. Royale, Parisiis, 1837. (Editio 
posterior, 1853, de codice tacet.) 

6. Rubrica qua explicit Apologia notat iibrum secundum, qui adhuc latet. Cf. Abae- 
lardi op. a Fr. Ambosio edita, Parisiis, 1616, p. 320, aut MiGNE,t. CLXXVIII, col. 1870. 

idem\ F. 48' : Unitcersis Ecclesiesanctd filiis Petrus[Abaelardits]. 
F. 50 : Petri Ahaelardi epistola [Ad Parisiensem episcopum]. 
F. 51 : Incipii primtcs liber uariarum Theodorici. regis [sic]; 
f. 51 bis : Magni Aurelii CassiodoH senatoris v.- c. ill. ... uaria- 
rum liber primus incipit [=IV priores libri]. F. 91' : Fragmenta 
Artis dictatoriae^. F. 94 : Incipiunt epistole magistri Stephani 
Aurelianensis Tornacensis episcopi. F. 172 : Alexander episco- 
pics seruus seruorum Dei uenerabilibus fratribus uniuersis ar- 
chiepiscopis et episcopis per regnum Francie cofistitutis^ . 

Ad caput codicis epistularium opus fere totius continentis, 
epistularum Abaelardi et Gassiodori et Stephani Tornacensis ar- 
gumenta, indicis forma, binionem a compactore insertum occu- 
pant. In columellis disponuntur scripturaque tarn minuta sunt, 
tarn festinanti lectuque difficili, ut cuius sit adnotatorum du- 
bium remaneat*. Petrarcae quidem fortasse assignabit, nisi falli- 
mur, quisquis minutissimam scripturam foliorum Vat, lat, SI 96 
in memoria tenebit'. Maneat sub iudice res minima. Maioris 
uero momenti uidetur esse epistulaS Gassiodori et Tornacensis 
episcopi fere praetermissas a Francisco fuisse. Paucissimis enim 
signaculis summariisque manu eius comitantur®. De Gassiodoro 



1. Hanc dialog! particulam A^mbosius primum edidit, p. 326-329, quod Victor 
quoque Cousin Abaelardo tribuit, « e libro incerto » (P. Abaelardi op. hactenus seor- 
sim ed. nunc primum in unum coll. Cousin, adiuuant. Jourdain et Despois, Pari- 
siis, 1849, t. II, p. 727-729). In fontium et codicum demonstratione editio ilia, ut scis, 
nimis parca uidetur. 

2. Ex parte manu altera scribuntur. 

3. Sequitur manu altera script urn epistularum formularium, quod in f. 177 explicit. 

4. Lector apparet aliquis diligentissimus et a Petrarca attentis oculis diudicandus, 
cuius scripturae, ex. gr., uerbum Nota in ff. 3' et 10 tribuendura est (in Ep. I, 95 et 
I, 10) et scholion in f. 10' (cum de SB. Norberto et Bernardo Abaelardus ait, I, 12 : 
« Quosdam aduersum me nouos apostolos, quibus mundus plurimum credebat, excitaue- 
runt ») : Nota de institutione ordinis apostolorurn, qui hodie reprobatus est. Lector 
ille Franciscum aetate praecurrere uidetur. 

5. Of. ex. gr., Monaci, Archivio paleogr. ital., vol. I, fasc. 5 (ff. 2, 2' 11', etc.). — 
Eiusdem aut simillimae scripturae sunt haec « memorialia » in f. 178', atramento pie- 
rumque euanido : 

Solui pro luendis decretalibus pignoratis pro 

pro recuperando uolumine — iiij. flor. viiij. s. 

pro recuperandis scagiali.... et anulo domini lohannis — iiij. flor. viij. 

6. V. ff. 95, 95', 100, 114'. Nullo alio loco in codice Petrarcae manus apparet. 

quidem minus stupebis, si collegeris pariiae auctoritatis ilium 
scriptorem apud poetam fuisse. Nusquam sane, si modo diligen- 
ter perlegimus, in operibus editis nominatur, fere nusquam in 
scholiis manu scriptis. Liber quidem De institutione saecu^ 
larium lectionum textu in breuius contracto in Parisino 8500 
apparet, picturis profecto mirabilibus insignis, nulla uero poetae 
notula ditatus*. Id igitur peropportune cadit, quod multo secus 
res se habet in parte codicis Wi'5 ad Abaelardum nostrum per- 
tinente. 

lam Petrarcam aliquid Abaelardi legisse suspexerunt, sed quae 
tanti uiri opera cognouerit incertum, et quo animo iudicauerit, 
dubium. Duobus solum locis in scriptoris Italici libris nomen 
Gallici philosophi profertur; nostroque iudicio Boccacium Pe- 
trarcamue philosophica Abaelardi opera uel primoribus labris 
tetigisse temere affirmatur. Attilius quidem Hortis, uir optime de 
Petrarca meritus, coUationem libri De ignorantia cum Introduc- 
tione in theologiam instituere conatus est, et in utroque libro 
obseruauit M. Tullii loca selecta, ut aliquid doctrinae Ghristianae 
redolentia, fere eadem esse^ Haec uero similitudo, quantacun- 
que est aut apparet, nobis omnino fortuita uidetur. Petrarca enim 
tam longa et adsidua familiaritate a Cicerone educatus, libros 
omnes et omnia loca ad finem adiuuandum pertinentia facillime 
habebat in promptu. Praeterea sententia, quam ardenter tum per- 
agebat, iam antea ab Augustino nonnullisque ecclesiasticis scrip- 
toribus nee tantum a Paracleti abbate explicata erat ; et a nuUo 
recentioruni philosophorum Giceroniana exempla mutuari Fran- 
cisco opus erat, cum ipse tam summam et undique collectam de 
Tullianis rebus scientiam sibi parauerat. 

Adnotandus nunc locus ille, quo Petrarca Historiam calami- 
tatum Abaelardi nosse confitetur : « lungam tot ueteribus unum 
a recentiorem nee ualde semotum ab aetate nostra, quam recte 
« riescio, sed apud quosdam, ut audio, suspectae fidei, at profecto 
a non humilis ingenii, Petrum ilium cui Abaelardi cognomen est, 
« qui, ut in historia suarum calamitatum longa oratione ipse 
« meminit, inuidiae cedens, solitudinis Trecensis abdita pene- 



1. Codex Par, 8500 (iam in P. et VHumanisme, p. 169-172, denaonstratus) nonnulla 
opera refert ad nostrum argumentum maxime spectantia : Fulgentii lib, Mytholog, 
Enarrationes in Metam, Ouidii, spuria quaedam Boetii et Aristotelis, etc. 

2. Of. Archeografo Triestino, noua series, t. VI, p. 142. 

« trauil, etsi non sine ma^o andiqae stadiosomm connentn, 
c qaosemnltis nrbibas sibi solitariodiscipolos doctrinae Celebris 
c famacoDtraxeral, sine reqnie kamen optata. qnam sibi radicitos 
ff teoax liaor odiomqae cooaiilserani'. » C*jpiasioreni aatem 
notiliam, nt iam ex rubricis saspicamnr, codex noster affert. 
Solitis signis in margine appositis loca epistolanun notabilia 
saepissime indicantur^ Accedit exigoa c manas > satis frequens 
calamoque delineata; quanqnam aniem cmanns» illius fonnam 
refert, qua in nonnullis ccMilcibas nsns est poeta, indicium tamen 
ab assensu certo sustinemus. Scholia complura, de qnibus nulla 
dubitatio admittitur, potissime declarant qoanti celeberrimas 
epistulas fecerit et qna benignitate legerit Bxcerpta ei^ loca ex 
editione Cousiniana referimus in conspectn adnotationum, at 
legentis Francisci uestigia facLLius tenere possis : 



EPIST. I, PETRI AD AMICYM. 



(F. 9'; t. I, p. 25). Ego itaqne ad soliiudinem 
quamdam, in Trecensi pago, mihi antea cogni- 
tarn me contuli. 

(F. 9"; p. 26). Sed etipse Plato, cam dines esset.. 

(F. ii; p. 29). Saepe in orationibus meis iUad 
leuoluebam : A flnibus teirae ad te clamaui, 
dum anziaretur cor meum. 

(F. 12; p. 32). ...eis eunuchos adhibeant... 

Sed quod tunc forte minus pertuli ex uul- 
nere, nunc ex detractioue diutius plector, et 
plus ex detrimento famae quam ex corporis 
crucior diminutione. 

(F. 13; p. 35). . . .forte me die quadam, de nostra 
lapsum equitatura, manus Domini uehementer 
coliisit, colli uidelicet mei canalem confringens. 



SolUtuloK 



Plato, 



EfficacUer et pie^. 



EunticM. 



Propria^. 



Et me nocte^. 



1. Vit. Sol. II, 7, 1 (Op, 278). 

2. F. 3, Petrarca egregiam correctioaem litterae codicis adhibet (e^t pro et). 

3. Y. locum ex Vit. sol, in sermone nostro supra allatum. 

4. Ultima huius capituli (I, 13) uerba, quibus de Heioysa agitur, singulari signo 
Franciscus notat. 

5. In hoc capitulo (1, 14) nomioa S. Hieronymi, Origenis et S. Augustini, a scrip- 
tore relata, Franciscus in marginem trahit. 

6. SigniQcat diem 23 februarii 1345, quo ipse Parmam fugieus equo decidente pro- 
lapsus cecidit (Kobrtino, p. 215). 

EPIST. II, HELOYSAE* AD PETRVM. 

(F. 15; p. 75). ... ul te tarn corporis mei quam 
animi unicum possessorem ostenderem. Nihil 
unquam, Dens scit, in te nisi te requisiui, te 
pure, non tua concupiscens. 

(F. 15'; p. 75). Sicut inductio ilia Aspasiae philo- 
sophae apud Socraticum Aeschinem cum Xeno- 
phonte et uxore eius habita manifeste con- 
uincit. 

(F. lf>'; p. 76). Quis etenim regum aut philoso- 

' phorum tuam exaequare fa mam poterat? quae 
le regio, aut ciuitas seu uilla uidere non aes- 
tuabat?. .. 

Et cum horum pars maxima carminum nos- 
tros decantaret amores, multis me regionibus 
breui tempore nuntiauit et multarum in me 
feminarum accendit inuidiam^. 



(F. 15'; p. 77). Die inquam... quod sentio, imo 
quod omnes suspicantur dicam : concupiscentia 
te mitii potius quam amicitia sociauit, libidinis 
ardor potius quam amor. . . 



(F. 16; p. 77). Ego autem, Deus scit, ad Vulcania 
loca te properantem praecedere uei sequi pro 
iussu tuo minime dubitarem. Non enim mecum 
animus mens, sed tecum erat. Sed et nunc 
maxime si tecum non est, nusquam est. Esse 
uero sine te nequaquam potest. Sed ut tecum 
bene sit, age, obsecro. Bene autem tecum fue- 
rit, si te propitium inuenerit, si gratiam referas 
pro gratia, modica pro magnis, uerba pro 
rebus... Dum tecum carnali fruerer uoluptate, 
utrum id amore uei iibidine agerem, incerUim 
pluribus habebatur. Nunc autem finis indicat 
quo id inchoauerim principle. 



Valdepredulciier ac 
Uayide per totum 
agis, Heloysa. 

R. in libro M. Tullii 
Inuention^. 

De fama Petri, si 
modo testimonium 
non sicspectum 
amor facU, 

Muliebriter, 



[Locum ilium Heloy- 
sianae epistulae 
ceterosque, qui in 
pagiaa nostra se- 
quuntur, signacu- 
lis frequentibus 
manu suaPetrarca 
notauit.] 



Amicissime et ele~ 
ganter. 



1. Heloysa est optimi codicis scriplura, aon Heloyssa, ut receotes editores uolunt* 

2. Cf. De inuent. 1, 31. — jR., ut putamus, sigoilicat Require. 

3. Eadem nee immerito de poetae nostri Laurea, Auenionensi muliere, dici poterant. 

(F. 16; p. 78). Cum me ad temporales olim uolup- 
tales expeteresi crebris me epistolis aisitabas, 
frequent! carmine tuam in ore omnium He- 
loysam ponebas; me plateae omnes, me domus 
singulae resonabant. 



Feminee. 



EPIST. V, PETRI AD HELOYSAM. 

(F. 21'; p. 95). Pretiosus.- cullus, quem... beatus 
Gregorius inde conuincit : « Quod nemo his in 
occulto se omat, sed ubi conspici queat.> 

(F. 22'; p. 96). Certum quippe libi est quod quis- 
quis ab hac uita me liberet , a maximis poenis 
eruet. Quas postea incurram incertum est, sed 
a quantis absoluar dubium non est. 

(F. 23; p. 96). Nunquid si id mihi iuste accidisset, 
tolerabilius ferres et minus te offenderet?... 

Tam iuste quam utiliter id monstrabimus 
nobis accidisse et rectius in coniugatos quam 
in fornicantes uitum Deum fuisse. 



(F, 24; p. 101). Si enim mihi an tea raatrimonio 
non esses copulata, facile in discessu meo a 
seculo, uel suggestione parcntum, uel carna- 
lium oblectatione uoluptatum, saeculo inhae- 
sisses. Vide ergo quantum sollicitus nostri 
fuerit Dominus, quasi ad magnos aliquos nos 
reseruaretusus... 



Seneca prius. 



Non ineleganter ais, 
Petre. 

Accedit Soct^aiisres- 
ponsum, 

Vel iratus, uel ualde 
compiinchis es, 
Petre. 

Hague, ni fallor, et 
ualde misericor- 
diter actum est, ut 
eo tecum fieoou 
prius iwluntaHe 
iuncta esset, quo 
post te demum uel 
inuita traheretur 
Heloysa tua, Pe- 
tre, 



Hie desinit adaotatio, quanquam in fine epistulae V et in VI 
manus Francisci etiam quandoque apparet*. At quis iam non 
percipiat qua beneuolentia amantes Parisienses poeta noster ac- 
ceperit? lure enim illorum animorum turn fide diuina, turn huma- 
nis cupiditatibus flagrantium similitudinem cum suo ac proprio 
animaduerterat. Nimirum historia epistularum modo enarrata, 
tam fiebilis peccatoque ac paenitentia intermixta, causa fuit cur 



1. Ex. gr., agQOscit Franciscus, ia media Abaelardi oratione uersus ex libro VIII 
Lucani. Id epist. VI, Heloysa locum libri de Arte amandi referente, in margine scribit 
tantum F' (= uersus). 

codici noslrOfSemifoliisad calcein adiectis, notulas secretissimas 
commiserit*. 



Superest ut epislulas a Berengario Pictauensi, Abaelardi disci- 
pulo, in magistri defensionem conditas* a Petrarca perlectas esse 
patefaciamus^Exstat in Apologia contra Galium de illo scriptore 
locus, quo obtrectationes eius aduersus S. Bernardum affert 
Petrarca et Abaelardum iterum nominat, sed mediocri laude, quia, 
ut nobis uidetur, opusculum quasi bellatorium contra Gallos 
scribens, aduersario suo arma suppetere non uulL\ Nihil autem 
aliud cognoscebat de phiiosophorum disputationibus saeculi XII, 
quam quod Parisinus codex refert. Insunt in Berengarii epistulis 
signacula, summaria, nomina in margine posita, quibus lectio- 
nem nota manus testari solet, et aliquae adnotatiunculae parui 
momenti, quae tamen, ut res planius fiat, proponendae sunt : 



Simulationes illtiS-- 
triumscriptorum. 



(F. 46; t. II, p. 788). Golotes loquacitate notabilis 

rodit Platonem princlpem philosophiae... Luci- 

lius EnniuiD, Horatius Lucilium lacerat. . . 
Solus Ambrosius ab omni suspicionis infamia Magna laus Amhro- 

liber est... sii. 

Unde Seneca, Caesarem aUoquens : Caesar, in- Male hiaus rei me- 
quij ^ mineras, Beren- 

oari. 



1. De Petrarcae « memorialibus >» in excursu VI libri P. el VHumanisme disseruimus et 
notulas edidimus. 

2. De quibus uide, ut scis, Hist, litt., t. XII, p. 254-60. Cum magistri operibus 
editae sunt, in ed. Ambosiana, p. 302 sqq., in Cousiniana, t. II, p. 771 sqq. 

3. Legit quoque particuiam de ClirisLiana philosophia (in ed. Cousiniana, t. II, p. 727- 
729, e libro incerto), non sine delectatione, ut probat adnolatiuncula in uerbis : « Cum 
sit Christus ipsa sapienlia, quam Sophiam Craeci nominant, nullos rectius did philo- 
sophos autumo, quam qui huius summae ac perfectae sapientiae amatores existunt;» 
Franciscus : Recta philosophia (f. 48). 

4. Locum ad illustrationem codicis afferimus : « Non ego contra sanctum uirum [Ber- 
nardumj ioqui ueiim, eum maxime quem in quibusdam scriptis meis ualde aliquando 
laudauerim... Multa quidem loquendo et scribendo redeunt in animum, quae di- 
iapsa uidentur. Damnauit iste, nunc recolo, Bernardus Clareuailensis abbas, de quo 
sermo est, Petrum Abaelardum litteratum quemdam uirum; hinc iratus Berengarius 
Pictauensis, uir et ipse non infacundus ac discipulus Petri, contra Bernardum librum 
uQum scripsit, non magni quidem corporis, sed ingentis acrimoniae : de quo postmodum 
a multis increpatus se excusat, quod adolescens scripsisset et quod sibi uiri sanctitas 

3 

la Apologia supra allala, Petrarca locos significat qiiibus ipse, 
etsi litterarum Gallicarum acerrimus detractor, Clareuallensem 
abbatem laudauerit. Quattuor sunt, si modo disquisitio nostra 
plenissima est. Primum legltur in libro II De iiUa solitaria, 3, 13 
(cap, qui aperte inscribitur De solitiuUne beati Bernardi) : «Quid 
Bernardum, cuius et recentiora et notiora sunt omnia... Illud 
egregium ac praeclarum dictum, et his quae inter manus habeo 
ualde consentaneum, non silebo : solebat enira dicere omnes se 
quas sciret litteras, quarum nescio an alius sua aetate copiosior 
fuerit, in siluis,et in agris didicisse, non hominum disciplinis, sed 
meditando et orando, nee se ulios unquam magistros habuisse 
praeter quercus et fagos. Quod ideo libenter refero quia, si quid 
et mihi nosse datum esset, idem de me uere dicere uelleni et, 
nisi fallor, possem*. » Secundum locum est in libro II De remediis 
idriusque fortunae, cap. 40, ubi Bernardi uerbum fere identidem 
commendatur^. In libro I, De iiera sapieniia Bernardus citatur^; 
in Fam. VI, 6, honorifice inter Patres nominatur. Ex operis ergo 
relatione, in Apologia et in De uera sapieniia, apparet Franciscum 
libros De coyisideratione [ad Eugenium III) tractauisse et forte 
in bibliotheca sua seruasse; de aliis uero abbatis operibus nihil 
est quod dicamus, cum illis profecto abstinuisse uideatur. At 



nondum penitus nota esset. Horum certe Deutrum mihi competit, nam nee de Bernardi 
sanctitate sum dubius et adolescens esse desii, sed illud dico, quod licet hodie procul 
dubio sanctus sit, fieri potest ut, dum ad Eugenium scripsit, nondum forsitan sanctus 
esset. Sanctitas enim, sicut omois uirtus, non cum bomine nascitur, sed studio quae- 
ritur, el augetur et frequentatis aclibus in habitum transit. Itaque mihi aliud assume, 
quod in quadam excusatoria epistola ad episcopum Mimatensem Berengarius idem 
ait : <k Nonne abbas homo est? nonne nobiscura nauigat per hoc mare magnum et spa- 
< tiosum, inter reptilia quorum non est numerus ? cuius nauis etsi prosperiori feratur 
« nauigatione, tamen serenitas maris in dubio est ». Ego uero Bernardi nauem portum 
iam tenere non ambigo^ sed dum scriberet, baud dubie non tenebat; homo erat, et in 
came positus passionibus subiacere poterat».(0/?. 1074). 

1. Op. 263. 

2. Op, 421. Mirum illud testimonium de S. Bernardi iuuenta frustra in operibus 
eius quaesiuimus, nee menlionem de aententia ullam inuenimus apud illos qui res eius uitae 
composuerunt. Statquidem in epistola Nicolai de Clemangiis (Ope?'a, ed. Lydius, Lugd. 
Bat., 1613, £/)., p. 20); sed e Petrarcae operibus emanare potest, adocto uiro Nicolao 
baud ignotis. Franciscus igitur memoriam ore traditam uidetur coUegisse. 

3. «HiDC Bernardus ad Eugenium... » Op. 325. Loca excerpit ex libro II, De consi- 
deration? sui, cap. 3 et 4, et ex libro IV, cap. 2 (S. Bernardi uoL I, ed. Mabilloo, 
Parisiis, 1690, col. 417, 418, 435 sqq.). 

saltern Bernardi, Abaelardi, ulliusue scholasticorum libros ex in- 
dustria nullo modo quaesiuit*. 



ViDI AC PERLEGI, 

Luleliae Parisiorum, in Sorbona, a. d. XVKal. dec. 
anni MDGGCLXXXXI, 

FacuUaiis Litter arum in Academia Parisiensi Decanus, 

A. HIMLY. 

Typis mandetvr, 

Academiae Parisiensis rectoi% 

GRfiARD. 



1. Ut uere dicamus, schoiasticos Italos muttis laudibus extulit (v. supra, p. 34, n. 3), 
nunquam autem legit, cum Gallos aliquot lectione quadam et commemoratioae pro- 
secutus sit. 



Plura testimonia ex codicibus etiamnunc repertis aut ex ope- 
ribus a Francisco editis eruere uellemus, quibus litteris eccle- 
siasticis instructior et recentioribiis libris ditior appareret. Sed 
nullius ex illustribus medii aeui scriptoribus , praeter eos qui 
in nostris opusculis memorantur, ne nomen quidem apud Petrar- 
cam iniienire potuimus. Qua penuria, nisi nos fallit opinio, 1 

quanta fuerit pietas eius erga antiquitatis turn sacrae turn pro-  

fanae scriptores ergaque ueterum litterarum monumenta clarius 
apparet. 

Epistulasequitur, quae diiorum uirorum de Petrarca bene me- 
ritorum et indagationiim ab utroque institutarum baud ingratam 
memoriam nonnuUis legentibus afferat. Amicus egregius et in 
omni re litteraria promptus, prof. Vincentius Crescini, nobis 
exemplum communioauit. 

(Ex apographo ia Bibl. Seminarii Paduani, cod. 334 — miscell.) 

Lettera delP ab« Pierantonio Serassi al P. Antonio Evangelii C. R. S. 
Roma, 1 Feb" 1777. 

Sento con grandissimo piacere la bella e curiosa opera che V. R. lia 
presa a scrivere intorno a' monumenti del Petrarca che si trovano costi, 
ii che mi e giunto afTatto nuovo, non mi potendo immaginare che dopo 
quelle che ne avean detto 11 Tommasini e TAb. de Sade, ci fosse piu luogo 
a veruna importante scoperta. Nel rallegrarmi pertanto con Lei di cosi 
nobile sua intrapresa, debbo anche ringraziarla della cortese memoria che 
conserva di me e deir ouore che mi fa de^ suoi graditissimi comand.!. lo 
aveva gi& da molti anni esaminati lutti i testi a penna del Petrarca che si 
trovano nella Vaticana, e particolarmente que' due, che vengono creduti 
autografi; onde al solo vedere 11 saggio da Lei trasmessomiS mi sov- 
venae subito ch'era piu somigliante alia scrittura del Godice 3195, slimato 
da alcuni originale, che a quella del Frammenti, che sono indubitamente 
di mano del Petrarca, e che formano il Godice Vaticano 3196. Volli per6 
assicurarmi colP esaminare di nuovo quest! codici e confrontarli col carat- 
tere della scheda mandata, e posso dirle che il carattere della scheda ha 
pochissimo da fare con quelle del codice de* Frammenti, nel quale pero si 
veggono due maniere di scrittura, una rolonda e pulita, e che potrebbe aver 
qualche somiglianza col saggio trasmesso, e Paltra difTerentissima e brutta, 
e difiicile a leggcrsi da chi non h ben pralico; e questa contiene 1 penti- 
menti e varie annotazloni scritteci poster ior men te dalP autore current! 
calamo, come gli andavan {sic) scrivendo. La scrittura poi del Codice 3195 
^ certamente somigliantissima a questo saggio, ma io non credo che quel 
codice sia d! mano del Petrarca, bensi penso che potesse essere fatto scri- 
vere dal Petrarca a un sue diligente copista, e che sia poi stato riputato 

1. De epistula poetae manu scripta agitur, ad loannem de Dondis mandala (Sen, 
XH, 1), quae nunc etiam in bibliotheca Semioarii Paduaoi reuerenter asseruatur. 
(V, P, et VHwn.y p. 95, n. 2), 

originale, pcrch6 venuto a diritura dalle mani delP Autore. Esso e in per- 
gamena in foglio, ed e di un carattere nitidissimo, che si puo chiamare lo 
stampatello di que' tempi; il suo titolo e questo Francisci Petraree Laureat. 
poete return uulgarium fragmenla .^ V'e tutto il Canzoniere eccetto i Trionfi. 
11 Tommasini lo da per originale, e per tale fu pur citato dagli Accademici 
della Grusca nella risposta che diedero al Menagio e a Giovanni Gappellano 
sopra una loro quistione intorno al vero senso di un passo del poeta (Me- 
nag. Mesc. pag.40ediz. Rot. 2) dicendo : «Ma quando tutte le ragioni fin qui 
addotte non fossero sufflcienti a provar questo vero, che lo crediamo suffi- 
cientissimo per convincere tale essere stato il pensiero del Petrarca, il 
testo a penna originale di mano delP autore che si conserva nella Libre- 
ria Vaticana al no 3195, nel quale si legge, etc. » Ma, come dissi, essendo 
la scrittura di questo codice dissimile afTatto da quella de' Ffammenti si- 
curamente autograft, stimo che siasi ingannato chiunque ha creduto il 
detto codice di mano del poeta. La lettera dunque ms. del Petrarca a Gio- 
vanni Dondi puo bensi riputarsi originale, come scritta da un amanuense 
delP autore, e forse da quel medesimo che scrisse il Codice. 3195, ma non 
piu autografa per le ragioni dette di sopra 3. 

Dovendo poi Ella far menzione di varj testi a penna del poeta, credo che 
non Le possa esser discara la notizia, che nella Vaticana medesima v'6 il 
Ganzoniere del Petrarca tutto di mano del Bembo, che per suo esercizio, 
copid in un grosso volume in foglio tutto Dante e tutto il Petrarca. II Co- 
dice 6 segnato n° 3197, nel cui fine si leggono le parole seguenti : Finitus in 
Becano rure Herculis Strozze mei Sept. Kal. Aug. MDII. Questo Recano 6 una 
Villa del Ferrarese sulla sinistra del Po di Lombardia, ne' confini col Pole- 
sina di Rovigo^ 

Quanto al Breviariodel Poeta porlato gik a Roma dal Gau^o Sanbonifacio, 
e dopo la di lui morte acquistato da Gregorio Montagnana, io non ho po- 
tuto ritrovarne veruna Iraccia, onde non saprei che Le dire su tale propo- 
sito. Ho bensi avuto copia di un Breve di Gregorio XI, molto onorevole 
alia memoria del nostro Poeta^ quale penso che potra riuscire di qualche 
ornamento al suo trattato, di che Ella ne dovra saper grado air eruditis- 
simo sig. ab. Gaetano Mariai uno degli Archivist! Vaticani che gentil- 



1. De codice et inscriptione, cf. Le Canz. auiographe de P., Parisiis, 1886. Duobua 
manibus, ut scis, confectus est, 

2. Aegidius Menagius, Mescolanze, ed. Roterod., 1692. Notabile testimonium de 
codice sequitur. 

3. Errat tola uia in duobus scriptor, ut nunc ab omnibus Compertum est. 

4. Cf. La Biblioth. de F. Orsini, p. 308. 

5. Instrumentum illud, de quo parum diligenter uerbum fecit Gaetanus Marini, Ar^ 
chiatri, t. II, p. 21, edilum reperitur apud Ehrle, Hist, biblioth, Rom. pontificum, 
t, 1, p. 143. 

mente me ne ha fatto parte, sentendo da me la idea della sua opera. Rile- 
ver^ da questo Breve la stima che quel gran Pontefice facova degli scriltl 
del Petrarca; il clie viene a render anche raaggiormenle plausibile la cura 
che V. R. ha preso d'illustrarli. E qui pregaJidoleL a continuarml Tonore 
della sua erudita corrispondenza, e di recare i miei piu affettuosi saluti al 
nostro dottissimo P. D. Alessandro Barca, che amo e stimo quanto ben 
merita la sua molta virtu e la sua leale e dolcissima gentilezza, mi do il 
contento di rassegnarmi con pienissima stima... 

P. S. Ho poi veduto in Gasa Borghese il Breviario del Petrarca. Esso 6 
scritto in pergamena con qualche miniatura di lettera antica in un quarto 
piccolo, ed 6 molto usato. Nel riguardo vi si leggono que&te parole : Relic- 
turn fuit per Dominum Franciscum Peirarcham quondam oanonicum Paduanum 
Sacristie Maiori Cat, Paduane = La prima pagina comincia cosi ; In noe 
Dni. Incipit ordo breuiarii secundum ordinem et consuetudinem Romane curie : 
In primo sabalo de Aduentu : ad ttesp, cap. 

Abaelardus, 35-41. 

Abraham, 27. 

Aegidius Romanus, 34. 

Alaaus ab losulis, 34. 

Alcuinus, 33. 

Alexander Magnus, 21, 27. 

Alexander III, papa, 32, 36. 

Ambrosius (S.), 10, 11, 18-20, 25, 41. 

Antonius (S.), 10, 23. 

Athanasius (S.), 10, 23. 

Augustinus (S.), 10-20, 23, 28, 30, 37, 38. 

Apenninigena, Albanzanus, 12. 

Apio, 26-28. 

Aristotelea, 37. 

Aspasia, 39. 

Barnabas (S.), 22. 

Basiiius (S.), 10, 11. 

Beda, 29. 

Berengarius Pictauensis, 35, 41. 

Bemardus (S.), 36, 41, 42. 

Berosius, 28. 

Boccacius, 17, 24, 37. 

Boetius, 37. 

Bonauentura (S.), 34. 

Buso (card.), 32. 

Braulio, 30. 

Brunus (Fr.), 18. 



Carabyses, 27. 

Carolus Magnus, 33. 

Cassiodorus, 36-37. 

Cato Uticensis, 15, 

Celestinus IV, 32. 

Cicero, 11, 15, 16, 20, 37, 39. 

Cinthius, cantor Turonensis, 14. 

Clemangiis (N. de), 42. 

Clemens papa (S.), 11, 21, 22. 

Clemens YI, 15. 

Colotes, 41. 

Columna (lac. de), 12, 22. 

Cyprianus (S.), 24. 

Dantes Allegherius, 34. 

Dauid, 10, 16. 

Dionysius de Burgo S. Sep., 12, 

Dondis (loannes de), 44, 45. 

Ebrardus Bethuniensis, 30. 

Eginhardus, 33. 

Ennius, 41. 

Eugenius III, 42. 

Eusebius, 11, 21. 

Firmicus Maternus, 20, 

Florus, 15. 

Forensis Donatus, 31. 

Fredericus II, 32. 

Fulbertus Carnulensis, 21, 34, 

FulgeDtius, 37. 

Giraldus CambreDsis, 33. 

Gregorias Magous (S.)> 10, 21, 23. 

Gregorius Naziaazeaus (S.), 11. 

Gregorius IX, 32. 

Gregorius XI, 46. 

Guallherus ab losulis, 34. 

Hegesippus, 25. 

Heloysa, 35, 38-40. 

Henricus VI, 32. 

Herodes, 25. 

Herodotus', 27. 

Hierooymus (S.), 10, 11, 15, 20, 21, 24, 

31, 38. 
Hilarion (S.), 24. 
Hilarius Arelalensis (S.), 24. 
tiilarius Piclauensis (S.), 24. 
Horatius, 41. 

Hugo de Sancto Victore, 22, 34. 
Hugo Falcaudus, 32. 
Huguccio Pisaous, 31. 
loDoceDs III, 32. 
lonocens IV, 32. 
loanoes ab Alta Villa, 34. 
loaones Aegyptius (S.), 24. 
loannes Chrysostomus (S.), 10, 13. 
loannes Genuensis, 31. 
loseph, 26. 

Josephus (Flauius), 25-28. 
Isidorus Hispalensis (S.), 29-30. 
Lactaotius, 24. 
Laurea, 39. 

Lauro (Robertus de), 32. 
Leo papa (S.), 24. 
Liuius (T.), 22. 
Lucauus, 30, 40. 
Lucas GeminiaDi, 35. 
LuciJius, 41. 
Lupatus de Lup'alis, 34. 
Macrobius, 16. 
Maoetho, 28. 



Marsilius (Lud.), 12, 13. 

Martinus Turooensis (S.), 23, 24. 

Moyses, 26, 27. 

Musatus (Albertinus), 33. 

Nellius (Fr.), 10, 28, 31. 

Norbertus (S.), 36. 

Origenes, 24, 38. 

Orosius, 24. 

Palladius, 18. 

Paulus apostolus (S.), 10, 18, 19. 

Paulus eremita (S.), 24. 

Petrarca (Gerardus), 12, 29. 

Petrus apostolus (S.), 22. 

Petrus Damiauus (S.), 11. 

Petrus Lombardus, 34. 

Plato, 11^ 38, 41. 

Plinius, 30, 31. 

Pythagoras, 27. 

Quintilianus, 18. 

Remigius Autisslodurensis, 34. 

Reatius, Rienzi, 15. 

Ricardus de Sancto Victore, 35. 

Rogerius, rex Siciliae, 32. 

Salluslius, 20. 

Satyrus, 19. 

Seneca, 20, 40, 41. 

Serico (Lombardus a), 25. 

Seruius, 30. 

Socrates, 40. 

Spartacus, 15. 

Stephanus V, 32, 

Stephanus Tornacensis, 36: 

Sulpicius Seuerus, 23, 24. 

Superaotius seu Superanus (R.), 22. 

Tertullianus, 24. 

Theodoricus, 35, 36. 

Thomas de Aquino (S.), 34. 

Thucydides, 27. 

Varro, 15. 

Vergilius Maro, 20, 25, 27, 30. 

Xenopho, 39. 



Kxcudebat Alph. Lb Boy, in ciuilale Redonum. 

